Milan Stojadinović u tajnom arhivu UDBE - 3. deo\nVečernje novosti, 17.01.2005\nBOGATSTVO Milana Stojadinovića pred Drugi svetski rat procenjivalo se na sedamsto miliona dinara, čime je važio za jednog od najbogatijih ljudi u zemlji. Uz istaknute političke funkcije koje je neprestano obaljao Stojadinović je tako, uz kraljevski dvor, bio najmoćnija ličnost u Jugoslaviji.\nNJegov prijatelj i jedan od važnijih masona Đorđe Bodi iz zatvora u Nišu 1952. komunističkoj tajnoj policiji otkriva sve oko čuvene afere: "Dva odsto ratne štete":\n- Pošto Nemačka ni ekonomski ni finansijski nije mogla da plati saveznicima kao državama, naknadu za troškove rata i upropašćenog materijala, u Versaju je usvojeno rešenje koje priznaje samo naknadu štete privatnim licima, oštećenim građanima Francuske, Belgije, Srbije i Crne Gore. Ove odredbe Ugovora o miru izigrane su od Kraljevine SHS Zakonom o ratnoj šteti i obveznicama dva odsto rente ratne štete koje su glasile na "donosioca" i tako postale hartije od vrednosti vrlo pogodne za bankarsko-berzanske špekulacije i trgovačke transakcije.\nU Ugovoru o miru stajalo je precizno da se ratna šteta dosuđuje građanima tadašnje Kraljevine Srbije i Crne Gore u zlatnim francima (5,5 milijardi); međutim, stvorena Kraljevina SHS donosi Zakon o ratnoj šteti i obveznice dva odsto rente ratne štete, pa se pojavljuje kao poverilac za reparacije od Nemačke za šta nije imala aktivnu legitimaciju. Greška koalicione radikalsko-demokratske vlade iskorišćena je prvo od Nemačke kojoj je bilo u računu da plati reparacije u naturi (mašinama, starim materijalom itd.) a sebi da obnovi industriju modernim mašinama (sa jačim kapacitetom proizvodnje i savremenim izumima za vreme rata) i da se na lak način izvuče iz jedne teške obaveze Ugovora o miru.\nNEMAČKA je uvidela grešku naše države, ali je ćutala i isporučivala materijal na osnovu obveznica ratne štete, da bi obustavila docnije isporuku materijala. Kraljevina SHS, prema Ugovoru o miru, podnela je tužbu Međunarodnom sudu u Hagu protiv Nemačke. Našu državu kao tužioci u Hagu predstavljali su predsednik Jovanović i profesori univerziteta dr Dragoljub Aranđelović i dr Mileta Novaković. Oni su se pojavili kao opunomoćenici kraljevine SHS. Pošto je pročitana tužba na Haškom sudu podneta od opunomoćenih delegata Kraljevine SHS, Nemačka delegacija odmah je reagovala sa zahtevom da se tužba tužioca Kraljevine SHS odbaci pošto Kraljevina nije oštećena i nema aktivnu legitimaciju da tuži u ime oštećenih građana Kraljevine Srbije (koja ne postoji), a oštećeni građani ne pojavljuju se kao tužioci. Haški sud usvojio je predlog nemačkih opunomoćenih delegata i ne upuštajući se u raspravu odbacio je tužbu Kraljevine SHS.\nGrešku koalicione vlade sa Zakonom o ratnoj šteti, tvrdi Đorđe Bodi, iskoristila su posle martovskih izbora 1923. godine dva ministra: doktor Milan Stojadinović, ministar finansija, i doktor Laza Marković, ministar pravde, obojica reklamirani kao eminentni stručnjaci. S pomenutim ministrima, nesumljivo sporazumno, iskoristili su grešku Zakona o ratnoj šteti i celokupnog rešenja reparacionog pitanja: banke i bankari kao špekulanti i industrijalci, koji su stekli stotine miliona, iako nisu bili oštećeni, jer mnogi za vreme rata uopšte nisu postojali.\n- Afera "sa ratnom štetom" sastoji se iz niza transakcija berzansko-špekulativnih iz kojih su pojedine banke i bankari formirali ogromne kapitale, a pomenuta dva ministra bogatstva.\nTako je na račun reparacije u Beogradu podignuta fabrika hartije Milana Vape, koja pre rata nije ni postojala. Na takozvanoj Varoš kapiji bila je kartonaška radionica Milana Vape koja je koričila knjige državnim nadleštvima i privatnim licima.\n- Drugi primer je slučaj Vlade Teokarevića i njegove braće, kako u Paraćinu tako i u Leskovcu. Poznato je da je pre Prvog svetskog rata u Leskovcu postojala radionica šajka i gajtana oca braće Teokarevića, da bi pomoću kuma dr Laze Markovića postala jedna od najvećih i najmodernijih fabrika ne samo u našoj državi već i na Balkanu.\n- DOLASKOM na položaj ministra finansija, Milan Stojadinović počinje da radi na ratnoj šteti i jačanju državnih hartija od vrednosti, a naročito "obveznica dva odsto rente ratne štete", koje su na berzama bile naturane ispod vrednosti. Obveznice su na tržištu kupovane i prodavane od 100 do 120 dinara, iako je nominalna vrednost bila hiljadu dinara komad - kaže se u tajnom izveštaju Udbe.\nDa bi izazvao skok vrednosti obveznica ratne štete dva odsto ministar finansija upotrebljava zakonski dozvoljene mere, ali prethodno obaveštava nekoliko banaka i industrijalaca kako bi kupili velike količine obveznica koje su preplavile tržište. U ovoj špekulaciji učestvovale su: Jadranska banka, Bosanska banka, Jugoslovenska banka i Banka Glik, tvrdi Bodi, koje su pokupovale u ogromnim količinima rentu od dva odsto ratne odštete za 110 i 120 dinara. Cene su na berzi za kratko vreme skočile na 450 i 500 dinara po komadu, tako da je pomenuti konzorcijum banaka zaradio oko 400 miliona dinara, u čemu učestvuje i Milan Stojadinović, tada ministar finansija.\nPadu Milana Stojadinovića kao ministra finansija 1926. godine doprineo je slučaj špekulacije sa ratnom štetom na berzi novcem kralja Aleksandra. To se saznalo u "Aero klubu", gde je Stojadinović dolazio na čajanke. Kada je otišao na dvor kralj ga je dočekao hladno i naredio mu da njegov novac, 15 miliona dinara, koliko je bilo kod Stojadinovića, preda odmah ministru prosvete radi podizanja studentskog doma u Beogradu. Tako je sazidan studenstki dom u Beogradu, a Milan Stojadinović je bio prinuđen da podnese ostavku na položaj ministra finansija.\nDOLASKOM na vlast Milan Stojadinović uzima i resor ministra inostranih poslova gde za pomoćnika dovodi ministra Milivoja Pilju, načelnika Odeljenja ministarstva trgovine kome povereva zaključenje trgovinskih ugovora s inostranim državama, a naročito s Nemačkom, piše Đorđe Bodi u svom izveštaju Udbi.\n- Tako su s Nemačkom zaključivani klirinški trgovinski ugovori od jedne godine. Ovi kratkotrajni aranžmani bili su štetni po Jugoslaviju kao agrarnog partnera u ugovorenom odnosu, a korisni po Nemačku kao industrijskog partnera, pošto je njena industrija, kao industrija ratne privrede, prema Geringovom planu, radila bez prekida.\nPOZNATA je afera s konkordatom i iznenadna smrt patrijarha Varnave u vreme Stojadinovićeve vlade. U izveštaju Đorđa Bodija, kaže se da je Milan Stojadinović preko "Banka di Milano" dobio dvesta miliona lira od Vatikana, da potplati poslanike kako bi glasali za sporni zakon.\n- Posle izglasavanja konkordata Musolinijeva vlada skinula je sekvestar s imanja kneza Pavla u Florenciji u Italiji, koji je on nasledio od svoje majke - objašnjava Bodi, kako je srpska kruna prihvatila preimućstvo katoličke vere.


ZAKON O OBLIGACIONIM ODNOSIMA: Sudski veštaci neuropsihijatrijske struke stoje na stanovištu da deca starosti do tri meseca nemaju razvijene receptore za bol i strah, te je na osnovu takvog vladajućeg stava medicinske struke, sudska praksa u Republici Srbiji stala na stanovište da deci do tri meseca starosti ne priznaje pravo na naknadu nematerijalne štete zbog pretrpljenog straha i bola\nTromesečna ćerka N.M. i I.M. nije dobila naknadu štete posle saobraćajne nesreće koju su preživeli u junu 2014. godine, jer - "nije osetila ni strah, ni bol". Iako je beba zadobila nagnječenje glave i provela je tri dana u Univerzitetskoj dečijoj klinici u Beogradu, prema mišljenju osiguravajućeg društva, a sada i sudskog veštaka, ona nije pretrpela nikakvu traumu.\nPorodica M. putovala je ka Beogradu, kada je u Grockoj u njihovu traku prešao automobil iz suprotnog smera i zakucao se u njih. Srećom, u stravičnom sudaru nije bilo mrtvih. I.M. teže je povređena, a N.M., koji je bio za volanom njihovog vozila, prošao je sa lakšim povredama. Tromesečna devojčica je hitno prebačena u bolnicu i konstatovano joj je "nagnječenje poglavine".\nPorodica je ubrzo angažovala advokata radi naknade nematerijalne štete. Od osiguranja stigao je odgovor da za bebu ne mogu da isplate naknadu, jer ona nije pretrpela strah i da stepen povrede ne opravdava pravo na naknadu.\nRoditelji devojčice odlučili su konačno da podnesu tužbu sudu. Dodatan šok za njih usledio je kada su saznali rezultate veštačenja. Nakon što su tri stručnjaka odbila da obave veštačenje, sudski veštak dr Miodrag Blagojević, neuropsihijatar, izneo je mišljenje da dete u uzrastu od tri meseca nije moglo da doživi emociju straha, koja se javlja tek u kasnijem uzrastu, kao ni da dete u tom uzrastu nije moglo da trpi bolove. On nije želeo da komentariše svoju analizu, jer je suđenje u toku.\nPorodica M. neprijatno je iznenađena rezultatima veštačenja.\n- Prosto, ne možemo da verujemo i da jedan lekar i da osiguravajuće društvo smatraju da moje dete nije živo biće - ogorčen je N.M., otac devojčice koja uskoro puni tri godine.\nNjihov advokat Nebojša Perović kaže da je znao da bebe u uzrastu od pet-šest meseci ne mogu da trpe strah i bol, onda bi verovatno i sam manje brinuo za zdravlje svoje dece, jer iz svega ovoga proizlazi da je svejedno ako se dete povredi ili udari.\n- I kao laiku mi je poznato da beba dok je još u stomaku oseća i prima sve ono što mama preživljava, pa je zbog toga i poseban odnos celokupnog društva prema trudnicama. Uzimajući u obzir da je bebi povređena glavica, da je majka prestala da je doji, usled povreda koje je ona zadobila, zvuči mi neverovatno da oni smatraju kao da se ništa nije dogodilo - naglašava Perović.\nPrema rečima primarijusa dr medicinskih nauka Dragomira Brankovića, koji decenijama proučava temu bola i stresa kod novorođenčadi i napisao je knjigu o tome, bebe su osetljivije od odraslih ljudi.\n- Osećaju bol još od 24. nedelje u stomaku i mogu da ga zapamte. Ne osećaju isto kao odrasli, već mnogo intenzivnije i bol je mnogo jači. Pritom, ne mogu da verbalizuju i da opišu šta ih boli - da kažu gde, koliko jako, ovde... Pritom, svaki hronični bol može dovesti do oštećenja mozga. Bol je inače prijatelj čoveku, jer bismo mnogo više umirali da ga nema, čuva ga i upozorava - objašnjava Branković.\nZakonska regulativa kao i uslovi osiguranja predviđaju da se nematerijalna šteta u vidu pretrpljenog straha i bola nadoknađuje svakom licu koje je takvu vrstu štete pretrpelo, a u visini koja se određuje s obzirom na dužinu trajanja i intenzitet pretrpljenog straha i bola. Sudski veštaci medicinske struke (za oblast neuropsihijatrije) procenjuju dužinu trajanja i intenzitet straha i bola, na osnovu čega se utvrđuje visina naknade.\nMeđutim, navedeni veštaci neuropsihijatrijske struke stoje na stanovištu da deca starosti do tri meseca nemaju razvijene receptore za bol i strah, te je na osnovu takvog vladajućeg stava medicinske struke, sudska praksa u Republici Srbiji stala na stanovište da deci do tri meseca starosti ne priznaje pravo na naknadu nematerijalne štete zbog pretrpljenog straha i bola.\nIzvor: Vebsajt Novosti, Milijana Rogač, 28.01.2017.


SANKT PETERBURG – Međunarodni ekonomski forum u Sankt Peterburgu, koji je trebalo da se održi od 3. do 6. juna u tom gradu, otkazan je zbog epidemije korona virusa, saopštio je predsjedavajući organizacionog odbora Andrej Belousov.\nBelousov je rekao, obraćajući se novinarima, da je odluka donijeta zbog prethodne odluke Svjetske zdravstvene organizacije da proglasi vanrednu situaciju od međunarodnog značaja zbog epidemije korona virusa i zbog informacija o njegovom širenju u zemljama, čiji će predstavnici učestvovati na forumu.\n“Kako bi zaštitili zdravlje ruskih građana, gostiju i učesnika foruma, ove godine je odlučeno da se ne održi forum”, rekao je predsjedavajući organizacionog odbora.\nMeđu predviđenim događajima na forumu bio je i panel “Novi korona virus – stari izazovi: Kako smanjiti ekonomske posljedice epidemije?”, prenosi TASS.\nTagovi: ekonomski forumkorona virusrusijasankt peterburg


Finansijska kriza jedan od najčešćih uzroka smrtnih slučajeva – Krstarica\nFinansijska kriza jedan od najčešćih uzroka smrtnih slučajeva\nM. D. 29. maja 2016. 12:00\nGlobalna finansijska kriza je mogući uzrok 500.000 prevremenih smrtnih slučajeva od raka u periodu od 2008-2010. godine, pošto su pacijenti isključeni iz procesa lečenja zbog nezaposlenosti ili rezova u zdravstvenoj zaštiti, pokazali su objavljeni rezultati jedne studije.\n„Na osnovu naše analize smo procenili da je ekonomska kriza povezana sa preko 260.000 prevremenih smrtnih slučajeva od raka u zemljama Organizacije za ekonomsku saradnju i razvoj (OECD – koja ima 34 članice) u periodu od 2008. do 2010. godine“, izjavio je autor studije sa Imperijal koledža u Londonu, Mahiben Marutapu, a prenosi agencija Frans pres.\nTo, kako je dodao, sugeriše da je u ovom periodu moglo biti preko 500.000 prevremenih smrtnih slučajeva od raka u svetu.\nSamo za Evropsku uniju, procene se kreću oko 160.000 prevremenih smrtnih slučajeva, za SAD oko 18.000, a za Francusku oko cifre od 1.500 prevremenih smrtnih ishoda.\n„Zaključili smo da je rastuća nezaposlenost povezana sa rastom stope mortaliteta od raka…“,naveo je Marutapu.\nU ovoj studiji, istraživači su koristili statističke podatke Svetske zdravstvene organizacije i Svetske banke iz preko 70 zemalja sveta, sa preko dve milijarde stanovnika, kako bi analizirali vezu između nezaposlenosti, potrošnje na zdravstvenu zaštitu i stope mortaliteta od raka.\nOvaj trend je analiziran u periodu od 20 godina, od 1990. godine do 2010. godine, a utvrđeno je da je svaki jednoprocentni rast stope nezaposlenosti povezan sa 0,37 prevremenih smrtnih slučajeva na 100.000 ljudi.


ZVALI SMO CECU U ČETIRI UJUTRU... Mili otkrio kako je nastao jedan od najvećih hitova balkanske zvezde! - Svet portal\nHome ZVALI SMO CECU U ČETIRI UJUTRU… Mili otkrio kako je nastao jedan od najvećih hitova balkanske zvezde!\nZVALI SMO CECU U ČETIRI UJUTRU… Mili otkrio kako je nastao jedan od najvećih hitova balkanske zvezde!\nSvetlana Ceca Ražnatović iza sebe ima mnogo hitova, a neki od njih imaju posebnu istoriju nastanka. U stvaranju Cecine karijere najviše su učestvovali kantautor Aleksandar Milić Mili i tekstopisac Marina Tucaković, a sada je muzičar odlučio da sa svima podeli priču kako je nastao jedan od najvećih hitova pevačice.\nOn je na svom Instagram nalogu podelio zanimljivu objavu napisavši:\n“Ovu pesmu smo ja i Marina napravili mrtvi pijani u 4 ujutru i zvali odmah Cecu. Slušaj ovo. Odlepili smo na nju”, poručio je Mili pored video-snimka.\nJos jedan IZAZOV😃😃 Ovu pesmu smo ja i Marina napravili mrtvi pijani u 4 ujutro i zvali odmah Cecu…slusaj ovo..odlepili smo na nju iiii….. BANGER 💥KAD BI BIO RANJEN💥 💥muz:MILI ,tekst:MARINA💥 Miligram je naziv moje muzike koju pravim sve ove godine za vas. Imao sam sreće da ceo život radim sa sjajnim izvođačima. Izdvojio sam svojih 70 hitova i ako veruješ u svoj talenat snimi cover pesme iz videa, zaprati @miligramofficial Instagram stranicu i snimak stavi pod haštag #milicover Taguj talentovanog prijatelja ispod videa i neka salje cover😃 NAGRADA😃😃za jedinstveni, najbolji snimak je pazi sad👉💥💥💥👉 SNIMANJE OFICIJALNE OBRADE PESME za koju si snimio cover,SPOT I GOSTOVANJE NA NOVOM MILIGRAMU sa tom obradom Cetvrta pesma ,cetvrti challenge je “KAD BI BIO RANJEN”/CECA/ Čekam vas 🤙🏼🤙#milicover #ceca #balkanmusic #dobarglas #marinatucakovic\nA post shared by MILIGRAM (@miligramofficial) on Apr 11, 2019 at 10:57am PDT\nU pitanju je numera “Kad bi bio ranjen”, samo jedan od Cecinih neprolaznih hitova koji se i danas sluša.


Institut za Integrisanu bezbednost Zaštita Preventiva održao je jednodnevni – instruktivni seminar u hotelu Palas u Beogradu 30.09.2015.godine pod nazivom „Kako dobiti finansiranje za istrazivačke i inovativne projekte EU programa ››Horizon 2020‹‹ .”\nRatko Bojović, Izvršni direktor Evropske trening akademije (ETA) i Balkanske Bezbednosne Mreže (BSN), diplomirao na Ekonomskom fakultetu u Beogradu. Ispred BSN tima učestvovao u pripremi i pisanju projekata za FP7, Horizon 2020 i Tempus na kojima učestvuje BSN, radio kao šef tima za analizu i monitoring BSN-a više od 3 godine, pružao informacije brojnim srpskim organizacijama i preduzećima o mogućnostima za finansiranje projekata, a posebno o postojećim izvorima finansiranja iz EU fondova, kao i o raspisanim i očekivanim konkursima. U saradnji sa Privrednom komorom Beograda učestvovao u realizaciji više od 50 info sesija i treninga za pisanje projekata za EU fondove poslednjih 4 godine, takođe vodio više od 100 treninga u Srbiji i regionu u organizaciji BSN-a od 2010. godine.\nUčesnicima je jasno predstavljeno kako pripremiti projekat za istraživačko – inovacijski program Horizont 2020, preko koga od ove godine Europska Unija plasira finansijska sredstva za istraživačke organizacije, preduzeća i druge organizacije koje se bave istraživanjem i inovacijama.\nNa ovom seminaru, kroz praktičan rad, tokom obuke, uz korišćenje primera iz prakse,polaznici su:\nOvladali procesom i metodologijom izrade projektnog predloga,\nNaučili kako definisati ciljeve projekta i istraživačke probleme,\nNaučili kako pripremiti radni program pomoću WBS metode,\nNaučili osnovna pravila projektnog menandžmenta i vođenje projektnog konzorcijuma (partnera na projektu) ,\nUsvojili su neophodna znanja i iskustva za kvalitetnu pripremu i kasniju realizaciju istraživačko razvojnih projekata.


Izvor: B92, 07.Avg.2020, 08:47\nSistem za praćenje kontakata zaraženih u Velikoj Britaniji nazvan "Testiraj i prati" mora biti poboljšan jer detektuje najviše 50 odsto ostvarenih kontakata.\nNaime, da bi se sprečio smrtonosni drugi talas pandemije, neophodno je da sistem "Testiraj i prati" detektuje najmanje 68 odsto ostvarenih kontakata, prenosi londonski Miror.\nKritike na račun sistema koji je uvela britanska vlada stigle su napismeno od profesora Krisa Bonela sa Londonske škole za tropsku >> Pročitaj celu vest na sajtu B92 << medicinu i higijenu i sa Univerzitetskog koledža u Londonu.\nEkspertske prognoze predviđaju da bi drugi talas mogao biti 2,3 puta veći od prvog što bi značilo uvođenje novog vanrednog stanja.\nMinistar zdravlja "vlade u senci" Jon Ešvort podsetio je da je premijer Boris Džonson obećao najbolji sistem za testiranje i praćenje ostvarenih kontakata, ali da je umesto takvog Britancima omogućio sistem "koji nije u stanju efikasno da detektuje i razotkriva kontakte".


Novo suđenje za podmetanje eksploziva | Glas javnosti\nsreda 27. april 2011.\nPočetna > Hronika > Novo suđenje za podmetanje eksploziva\nNovo suđenje za podmetanje eksploziva\nBEOGRAD - Apelacioni sud u Beogradu ukinuo je oslobađajuću presudu Nebojši Kneževiću (32) i Bratislavu Đorđeviću (35) za pokušaj ubistva Ivana Pavlovića Ikera (36), podmetanjem eksploziva pod njegov "maserati" u centru Beograda u julu 2009. godine, i naložio da im se ponovo sudi, objavljeno je na sajtu tog suda.\nViši sud u Beogradu oslobodio je 15. aprila 2010. Kneževića i Đorđevića zbog nedostatka dokaza da su izvršili teško ubistvo u pokušaju i doveli u opasnost život više ljudi, ali je ta presuda ukinuta, jer je Apelacioni sud ocenio da u njoj nisu dati jasni razlozi za takvu odluku.\nPolicija je ispod "maseratija" pronašla dva puta po 200 grama razornog eksploziva TNT, dva upaljača i dva mobilna telefona, kojima je trebalo da se naprava aktivira.\nKnežević i Đorđević se terete da su 13. jula 2009. godine podmetnuli eksploziv velike razorne moći ispod automobila "maserati", čiji je vlasnik Pavlović i to javnoj garaži kod Pionirskog parka.\nPavlović je ne dugo zatim uhapšen i pred Specijalnim sudom u Beogradu sudi mu se za optužbe da je organizovao kriminalnu grupu koja je tokom 2009. godine prošvercovala najmanje 70 kilograma kokaina iz Južne Amerike.\nPresuda Vučiniću za iznudu zakazana za 29. april\nSin sekirom udario oca po glavi\nRudari bušilicom aktivirali eksploziv u jami\nDečak srećom preživeo zalutali metak\nPresuda napadačima na kamermana B92 početkom maja\nŠvercovali parfeme iz Crne Gore vredne 30.000 evra\nLOPOVI opljačkali poštu u Zemunu


Vaterpolisti Šapca šampioni Srbije za generaciju 2008 - SportJunior\nVaterpolisti Šapca šampioni Srbije za generaciju 2008\n21. jula 2019. Anđela Stošić\tPrvenstvo Srbije, vaterpolo, vk šabac\nVaterpolisti Šapca trijumfoavli su na finalnom turniru Prvenstva Srbije u konkurenciji igrača rođenih 2008. godine i kasnije. Šapčani su na turniru koji je održan na beogradskom plivalištu Banjica zabeležili sve pobede. Najpre su u grupi savladali Bečej sa 21:4, zatim Novobeogradske Vukove rezultatom 16:3 i TENT sa 7:1.\nFinalni turnir bio je organizovan u dve grupe, a šampioni su bili bolji od Partizana 2, u duelu za prvo mesto, rezultatom 15:7. Treće mesto osvojili su vaterpolisti Vojvodine koji su sa 11:6 savladali TENT, za peto mesto Partizan 1 je bio bolji od Vukova sa Novog Beograda rezultatm 8:3, a Zemun je trijumfom nad ekipom Bečeja sa 11:3 došao do sedmog mesta.\nPrvenstvo Srbije za vaterpoliste do 11 godina – Finalni turnir\nGrupa A: TENT – Novobeogradski vukovi 14:4, Bečej – Šabac 4:21, Šabac – Nvobeogradski vukovi 16:3, Bečej – TENT 2:8, TENT – Šabac 1:7, Novi Beograd Vukovi – Bečej 8:1,\nGrupa B: Zemun – Partizan 1 8:10, Vojvodina – Partizan 2 5:10,Partizan 2 – Partizan 1 16:3, Vojvodina – Zemun 9:6, Zemun – Partizan 2 5:8, Partizan 1 – Vojvodina 3:5.\nZa sedmo mesto: Zemun – Bečej 11:3\nZa peto mesto Partizan 1 – Novi Beograd Vukovi 8:3\nZa treće mestp Vojvodina – TENT 11:6\nZa prvo mesto Partizan 2 – Šabac 7:15\nFoto: VK Šabac\n← Košarkaši igraju na letnjem Olimpijskom festivalu mladih u Azerbejdžanu\nKošarkaši 15. na Evopskom šampionatu u Izraelu →\nVaterpolisti Srbije na Mento kupu za generaciju 2002\n10. aprila 2017. 12. aprila 2017. Maja Vasić\nFinalni turniri za mlade vaterpoliste u Novom Sadu\n21. jula 2017. Anđela Stošić\nVaterpolisti treniraju u Kragujevcu\n27. juna 2018. Anđela Stošić


sportske kladionice | Saopštenja za javnost\n18 decembra, 2012 • 16:47 0\nU protekloj godini, kompanija MaxBet uspela je da potvrdi svoju poziciju kao jedna od vodećih kompanija u oblasti igara na sreću. Otvorene su nove sportske kladionice, te su igrači uživali u prenosima mnogih sportskih takmičenja i u pravoj sportskoj atmosferi. Navijali smo tokom Evropskog prvenstva u fudbalu, pratili naše sportiste na Olimpijske igre u Londonu. Pročitajte ostatak ovog unosa »\n15 decembra, 2012 • 15:10 0\nKompanija MaxBet najavljuje otvaranje nove sportske kladionice u Požarevcu. Svečano otvaranje zakazano je za 18. decembar sa početkom od 19 sati. Nova sportska kladionica nalazi se u ulici Voje Dulića 39, a pored ljubitelja sportskog klađenja, ovo će biti i mesto za sve one koji uživaju u igrama na sreću, jer je sastavni deo lokala i slot klub. Pročitajte ostatak ovog unosa »\nFiled under: Saopštenja, maxbet, požarevac kladionice, saša marčeta, sportske kladionice\n13 decembra, 2012 • 18:48 0\nNova MaxBet kladionica otvorena je u utorak, 11. decembra u Bačkoj Topoli. U sportskoj atmosferi, igrači iz Bačke Topole, posetili su novi MaksBet lokal u Glavnoj ulici broj 22 i uverili se da je rađen po meri igrača, u cilju njihove zabave i uživanja u kreiranju tiketa i analiziranju sportskih rezultata. Pročitajte ostatak ovog unosa »\nFiled under: Saopštenja, backa topola kladionice, maxbet, saša marčeta, sportske kladionice\n10 decembra, 2012 • 16:02 0\nSubotičani su dobili još jednu MaxBet sportsku kladionicu u svom gradu, u ulici Branislava Nušića broj 6. U petak, 7. decembra, nova MaksBet kladionica svečano je otvorena u društvu igrača,prijatelja i ljubitelja sporta i sportskog klađenja. Pročitajte ostatak ovog unosa »\nFiled under: Saopštenja, backa topola kladionice, maxbet, saša marčeta, sportske kladionice, subotica kladionice\n7 decembra, 2012 • 18:15 0\nKompanija MaxBet priprema snimanje nove reklame za MaxBet sportske kladionice, a kao i do sada, reklamu će raditi agencija Eighty Four Frames. Dobro uigran tim kreiraće zanimljivu reklamu, koja će biti osmišljena u skladu sa dosadašnjim reakcijama igrača i posle detaljnog analiziranja marketinških poteza u oblasti igara na sreću. Pročitajte ostatak ovog unosa »\nFiled under: Saopštenja, maxbet, reklame, saša marčeta, sportske kladionice\n7 decembra, 2012 • 07:51 0\nSajt sportskih kladionica MaxBet dobio je novi izgled, prilagođen igračima i svima koji prate najnovije sportske vesti. Novi izgled omogućava igračima da lakše dođu do potrebnih informacija i kvota, kao i da pogledaju aktuelne sportske video snimke i novosti iz kompanije MaxBet. Pročitajte ostatak ovog unosa »\n4 decembra, 2012 • 19:30 0\nDanas počinje jubilarno, 10. Evropsko prvenstvo u rukometu za žene i trajaće do 16. decembra uz učešće 16 reprezentacija. Srbija je u januaru 2012. godine bila domaćin Evropskog prvenstva za muškarce, na kojem je osvojila srebrnu medalju pošto je u finalu poražena od Danske. Pročitajte ostatak ovog unosa »\n27 novembra, 2012 • 17:46 0\nKompanija MaxBet proširuje mrežu sportskih kladionica otvaranjem deset novih lokala. U planu je otvaranje kladionica u Subotici, Bačkoj Palanci, Bačkoj Topoli, Požarevcu, Crnoticama, Kraljevu, Donjoj Vežni i Beloj Palanci. Igrači, kao i do sada, mogu da očekuju lokale kreirane po njihovoj meri, direktne prenose svih sportskih događaja, najbolje kvote, najbolju ponudu uz igru bez uslova i isplate odmah! Pročitajte ostatak ovog unosa »


Fon der Lajen o paketu za oporavak EU od pandemije koronavirusa\nPredsednik Malija raspušta Ustavni sud nakon nemira |\n► Fon der Lajen o paketu za oporavak EU od pandemije koronavirusa\nPredsednica Evropske komisije (EK) Ursula fon der Lajen izjavila je večeras da će paket finansijskih mera za oporavak EU od pandemije koronavirusa obuhvatiti nove investicije, programe za solventnost i zdravstvo, i predloge za nove prihode EU.\nNa sednici Evropskog parlamenta Fon der Lajen je navela da će plan oporavka koji će predložiti Komisija biti dodatak dugoročnom budžetu EU, ali da će novac za program biti kanalisan kroz budžet da bi Evropski parlament mogao da kontroliše potrošnju, prenosi Radio Slobodna Evropa.\nFon der Lajen nije pominjala iznos, ali je navela da će Evropska komisija novac za oporavak prikupiti na tržištu i da će biti potrošen tamo gde je najpotrebniji: u regionima najteže pogođenim pandemijom.\nOna nije precizirala koje će nove prihode Evropska komisija predložiti.\nEvropska komisija bi taj paket trebalo da predstavi najverovatnije sledeće nedelje, prenosi Hina.\nVećina novca iz paketa, navodi Hina, trebalo bi da ide na finansiranje ključnih javnih investicija i reformi u skladu s evropskim prioritetima.\nDeo novca biće namenjen i pokretanju ekonomije i privatnih ulaganja u ključne sektore i tehnologije poput telekomunikacione mreže 5G, veštačke inteligencije i obnovljivih izvora energije.


Tradicionalna humanitarna akcija "ČUTI I RAZUMETI" ove godine se organizuje po osmi put. Akciju je u septembru 2012. godine pokrenuo Audiovox povodom Svetske nedelje gluvih i nagluvih osoba. ČUTI I RAZUMETI a do sada su je pored stručnjaka iz ove oblasti podržali i NJ.K.V. Prestolonaslednik Aleksandar i Princeza Katarina kao i mnogi, glumci, pevači, voditelji i dr. Oni su svojim prisustvom i javnim uticajem želeli da skrenu pažnju na decu sa oštećenim sluhom i na njihove probleme sa željom da se kao ravnopravni članovi integrišu u naše društvo.\nHumanitarna akcija "ČUTI I RAZUMETI" je pokrenuta sa ciljem da deci sa oštećenim sluhom damo nadu i motiv i pokažemo da su sastavni deo ovog društva kao i da skrenemo pažnju javnosti na njihove probleme i potrebe.\nNa internet adresi www.cutiirazumeti.com se možete detaljnije upoznati sa akcijom i pogledati izveštaje i slike sa prethodnih okupljanja.


WELL™ SERTIFIKACIJA-Energo group\nWELL Building Standard™ se može primeniti u mnogim građevinskim sektorima, a trenutni WELL v1 je optimizovan i namenjen za komercijalne i institucionalne poslovne zgrade. WELL je to dodatno organizovao u Tipologije Projekta koje razmatraju specifične stavke jedinstvene za određeni tip zgrade ili faze u izgradnji.\nKarakteristike WELL-a su kategorizovane ili kao Preduslovi neophodni za osnovnu WELL sertifikaciju, ili kao Optimizacije tj. opciona poboljšanja, koji zajedno određuju nivo sertifikacije iznad osnovne sertifikacije. Ponderisani rezultati se kombinuju a finalni rezultat se potom ocenjuje sa Srebrnim, Zlatnim ili Platinum nivoom sertifikacije u skladu sa WELL sistemom ocenjivanja.\nWELL meri osobine zgrada koje imaju uticaj na zdravlje stanara posmatrajući sedam faktora. ili Koncepte koji su sačinjeni od preko 100 karakteristika. Ispod je priloženo Sedam Koncepata WELL Building Standard™.\nZaposleni koji rade u WELL sertifikovanim sredinama su osetili pozitivne uticaje na njihovu produktivnost i performanse. U prvoj kancelariji u okviru WELL Certified™ Pilot Program, zaposleni su, prema sprovedenoj anketi, reagovali na sledeći način:\n94% je reklo da novi prostor ima pozitivan efekat na njihov učinak na poslu,\n93% je reklo da lakše sarađuju sa ostalim kolegama,\n100% je reklo da su klijenti zainteresovani u njhov nov način rada,\n92% je reklo da je novi prostor stvorio pozitivan efekat na njihovo zdravlje i dobrobit,\n83% se osetilo produktivnije.


Vlasenica dobila Budžet od 3,8 miliona KM\n31.12.2007. / 17:24\nVLASENICA, Skupština opštine (SO) Vlasenica usvojila je danas budžet za 2008. godinu u iznosu od 3.770.000 KM, što je za 11 odsto više od ovogodišnjeg budžeta.\nBudžetom je predviđeno da se iznoz za plate i naknade troškova zaposlenih i odbornika SO, koji je ove godine iznosio nešto više od milion maraka, smanji na oko 930.000 KM, što je korigovano uz saglasnost Ministarstva finansija Republike Srpske.\nStavka kapitalne investicije povećana je sa ovogodišnjih 627.000 na 702.000 maraka, koje će, kako je planirano, biti utrošene na izgradnju lokalne infrastrukture, na projektnu dokumentaciju za kanalizaciju u gradu, kao i na projektnu dokumentaciju infrastrukture SKI centra Igrišta.\nBudžetom je predviđeno da se izdvajanja za plate zaposlenih u Centru za socijalni rad sa ovogodišnjih 66.500 maraka smanje na 57.000 maraka, dok su plate i naknade zaposlenih u Dječijem vrtić sa 70.000 maraka smanjene na 62.000 maraka.\nSredstva od smanjenja plata budžetskih korisnika idu u stavku ulaganja u kapitalne investicije.


(VIDEO)FRANCUSKA NA NOGAMA – MASOVNI PROTESTI U CELOJ FRANCUSKOJ\nJuče su se održali najmasovniji protesti u Francuskoj posle avgusta meseca. Razlog je izglasana vakcinaciona propusnica i uvredljiva izjava francuskog predsednika Emanuela Makrona koja se odnosila na nevakcinisane građane. Po zvaničnom saopštenju ministratsva unutrašnjih poslova, u celoj Francuskoj se juče okupilo 105200 ljudi, dok orgnizatori i snimci govore da je ta brojka minimum pet puta veća.\nU Parizu, Patriotska povorka, politička partija Florijana Filipoa (podržao ovih dana i Novaka Đokovića), krenula je u 14h00 iz Palais-Royal-a (1. arondisman) da bi se pridružila Place Vauban-u (7. arondisman). Druge povorke koje su organizovale ličnosti bliske žutim prslucima krenule su sa stanice Montparnasse (15. arondisman), Place de la Bourse (2. arondisman) ili Place de Catalogne (14. arondisman).\nTagovi: Francuska - protesti - vakcinaciona propusnica


Jedinstveno u svetu: Crna Gora uvrstila i NATO u svoje turističke potencijale\nA. J. 26. juna 2018. 22:27\nVeličanje NATO pakta čini se da polako prerasta u omiljeni nacionalni sport crnogorskih vlastodržaca, pa tako za svako nominalno povećanje bilo kog statističkog parametra koji bi trebalo da ukaže kako situacija u Crnoj Gori ide nabolje, vlasti u toj zemlji imaju jedan jedini — sve je to zahvaljujući NATO-u!\nTako je crnogorski premijer Duško Marković nedavno ocenio da je ekonomija te zemlje u prvoj godini NATO članstva „zabeležila impresivan napredak sa stopom rasta koja je među najvećim u Evropi“, te da je ulaskom u Alijansu Crna Gora‚ pride, dobila priliku da obezbedi dinamičan razvoj kakav je, razumije se, moguć samo ako si u NATO-u.\nDa su u NATO galaksiji svi srećni i zadovoljni, potvrđuje i okolnost da je Crna Gora, prema uverenju vlasti, protekle godine okusila i povećanje životnog standarda, otvaranje novih radnih mesta, povećan priliv stranih direktnih investicija, kao i obnovljenu veru inostranih poverioca u snažnu domaću ekonomiju.\nAnalizirajući javne nastupe crnogorskih vlastodržaca, stiče se utisak da ni sâm Galilej u 21. veku ne bi imao šta da traži na „dvoru“ u Podgorici sa svojom tvrdnjom da se zemlja ipak okreće oko Sunca — a ne oko NATO-a.\nU međuvremenu, opšta inflacija, 50 hiljada nezaposlenih ili pak skorašnje povećanje cena goriva, koje Crnu Goru stavlja u sâm evropski vrh po tom parametru, naravno da nemaju nikakve veze sa NATO-om. Kako i zašto se pomenuta „povećanja“ dešavaju, za sada ostaje misterija za vlasti u Crnoj Gori, ali sa druge strane, građani makar mogu konačno da odahnu, jer njihova Vlada ima odgovor kada je u pitanju simboličan rast BDP-a, a u poslednje vreme i povećanje broja turista na crnogorskom primorju.\nNaravno, pogađate, odgovor može biti samo jedan, magična reč — NATO. Da je natofilija zarazna bolest koja brzo napreduje i na koju nisu rezistentni ni oni na nižim nivoima, potvrđuje najnovija izjava predsednika Crnogorskog turističkog udruženja Žarka Radulovića, koji u iščekivanju dobre sezone tvrdi da je velikoj zainteresovanosti turista doprinelo i to što je Crna Gora sada „punopravna članica NATO-a“.\n„Crna Gora je ulaskom u NATO verifikovala kod većine svijeta da je jedna uređena i bezbjedna država i sad su turoperateri i turisti i budući investitori Crnu Goru prepoznali kao interesantnu zemlju“, otkrio je Radulović.\nSa druge strane, portparol Nove srpske demokratije (NSD) Marko Kovačević nije baš ubijeđen da strani turisti prilikom odabira destinacije za odmor prvo na internetu pretražuju da li je neka zemlja članica NATO-a. Kako primjećuje, u državnom aparatu vjerovatno „postoji neka opšta naredba ili uputstvo da se za svaku vrstu rasta ili pozitivnih pokazatelja u crnogorskoj privredi imamo zahvaliti NATO paktu“.\nNaš sagovornik smatra da je istina ipak malo drugačija i da je „jedino što je Crna Gora sa NATO paktom dobila, jesu veće cijene goriva i zvaničnu statistiku koja tvrdi da je dva evra dnevno dovoljno za život“.\n„NATO nije riješio nijedan ekonomski ili bilo koji drugi problem građana, niti je imao bilo kakav uticaj na poboljšanje privrede i industrije. Jednostavno, NATO je vojna organizacija koja u većini slučajeva služi za sprovođenje interesa njenih najvećih članica. U takvoj organizaciji, turistička ponuda bilo koje od zemalja-članica jeste pitanje koje se niti razmatra, niti pominje. Godinama unazad, koliko postoji NATO, nije zabilježeno da je on imao bilo kakvu tendenciju da utiče na turističke sezone zemalja-članica, tako da ni Crna Gora nije izuzetak po tom pitanju“, kaže Kovačević za Sputnjik.\nU prilog tome, kako navodi naš sagovornik, „govori i činjenica da su gosti iz Srbije i Rusije i dalje ubjedljivo najbrojniji turisti na crnogorskom primorju u toku sezone“, dok sa duge strane, ovdašnji privrednici i državni službenici, kako dodaje, očigledno „imaju zadatak da od NATO-a naprave „zlatno tele“ kom ćemo se svi klanjati, a od kojeg suštinski nećemo dobiti ništa“.\n„Videli smo da se i predsednik Crnogorske turističke organizacije Žarko Radulović uključio u pravljenje turizma u Crnoj Gori NATO ’zlatnim teletom‘, pa je tako rekao da je Crna Gora kroz NATO verifikovana kao uređena država, dok je u narednoj rečenici dodao kako bi građani Crne Gore trebalo da se edukuju ’da ne prljaju svoje okruženje‘. Ako je sve već tako, valjalo bi možda pre svega toga da NATO prvo očisti Crnu Goru od osiromašenog uranijuma koji nam je ostavio ovde još 1999. godine. Siguran sam da bi to bilo najbolje što bi mogli da urade u korist turističke ponude u našoj zemlji“, jasan je Kovačević.


pink.rs | „Čistoća“ nabavila 18 novih uređaja za suzbijanje komaraca sa zemlje\nJKP „Gradska čistoća“ je nabavilo novih 18 savremenih uređaja za suzbijanje odraslih formi komaraca sa zemlje, koji će značajno povećati efikasnost rada ekipa na terenu.\n„U poslednje dve godine kontinuirano radimo na osavremenjivanju i poboljšanju uslova rada, što podrazumeva i nabavku nove mehanizacije koja značajno povećava efikasnost rada preduzeća u svim oblastima. Zato smo posebnu pažnju posvetili i razvoju Sektora ekologije i unapređenja životne sredine, koji je u sklopu našeg preduzeća od početka godine. Već je izvršena nabavka novih 18 savremenih uređaja za suzbijanje komaraca sa zemlje, ali zbog aktuelne epidemiološke situacije i pandemije koja je pogodila čitav svet, uređaji koji stižu iz Južne Koreje, će nam biti isporučeni sredinom avgusta. Kako bismo ipak pojačali borbu sa komarcima odlučili smo da, dok ne stignu novi, iznajmimo 10 uređaja koji će, uz postojećih 21, u narednom periodu vršiti termalno i hladno zamagljivanje odraslih formi komaraca“, izjavio je Marko Popadić, direktor JKP „Gradska čistoća“ i dodao da je sa JAT privrednom avijacijom potpisan ugovor za angažovanje šest aviona koji će vršiti suzbijanje komaraca iz vazduha.\n„Avionima će nadletati površine iznad reka, priobalja i otvorenih zelenih površina, a svaki od njih jednim letom može da pokrije površinu od 2.000 ha. Prema trenutnoj meteorološkoj prognozi, poletanje avijacije se očekuje u utorak 28. jula i nadamo se da neće biti izmena usled vremenskih prilika“, rekao je Popadić.\nEkipe Sektora ekologije i unapređenja životne sredine svakako, pri povoljnim vremenskim uslovima, nastavljaju sa svakodnevnim akcijama intenzivnog suzbijanja komaraca sa zemlje i reka, te će se u četvrtak 23. jula akcije sprovesti na 50 lokaliteta u Beogradu.\n- Tokom jutarnje akcije koja će početi u 03:00 časa biće obuhvaćene površine: Kovilovo, Jabučki rit, Glogonjski rit, jezero Veliko blato, Dunavac, Besni Fok, Vrbovsko, Preliv, Vinogradska, Surčinsko polje, nasip od Ostružničkog mosta ka Bloku 45 i Bloku 70, Zemunski kej, Staro sajmište, kej 25. maj, Dorćol, Beograd na vodi, Kalemegdan – Gornji i Donji grad.\n- Večernjom akcijom u periodu od 18:00 do 24:00 časa tretiraće se površine: Zabran – Obrenovac, nasip od Pančevačkog mosta ka Malom raju, Mali raj, Azilanti, Reva, nasip od Pančevačkog mosta ka Crvenki, Crvenka, Jojkićev Dunavac, Stara Borča, Put ka Staroj Borči, Umka 1 i 2, Borča 1 i 2, Popova bara 1 i 2, Mali Zbeg, deo Borča pretoka i Borča pretok, Blok Branka Momirova, Braća Marić, Blok Zaga Malivuk, Save Kovačević, Put za Ovču, Ovča, Padinska skela, Borča greda, Kotež 1, 2 i 3.


Tanasković: Planski raditi na utvrđivanju stradanja Srba u BiH – Zvornik Danas\nNaslovna/VIJESTI/Društvo/Tanasković: Planski raditi na utvrđivanju stradanja Srba u BiH\nDragana Spasić Send an email 26. фебруара 2021\n137 3 minuta čitanja\nSrpski diplomata i orijentalista Darko Tanasković istakao je značaj dosadašnjeg, a posebno budućeg organizovanog i planskog rada na utvrđivanju stradanja srpskog stanovišta tokom rata u BiH od 1992. do 1995. godine, da bi se u svijetu promijenila loša slika o Srbima.\nTanasković je na tribini „Republika Srpska pred novim izazovima“, koju je u Beogradu organizovalo Predstavništvo Republike Srpske, istakao da je neposredni i trajni prioritet argumentovano osporavanje bošnjačkog viktimizacionog diskursa, što je postalo stalni nastup Bošnjaka, uz pomoć iz inostranstva.\nOn je ocijenio izuzetno bitnim argumentovano i dokumentovano utvrđivanje razmjera stradanja srpskog naroda tokom rata u BiH, te istakao značaj rada Republičkog centra za istraživanje rata, ratnih zločina i traženje nestalih lica.\nTanasković je rekao da se tako stvaraju preduslovi za uspostavljanje uravnotežene i realne slike tragičnog građanskog rata i borbe za teritorije, sa elementima vjerskog sukoba koji se desio u BiH, gdje su sve strane imale srazmjerno velike gubitke i bile izložene višestrukim stradanjima.\nOn dodaje da se, sa druge strane, samim tim činom relativizuje i obesnažuje bošnjački stereotipni viktimizacion diskurs, koji je konstanta njihove političke platforme pred međunarodnom zajednicom, uobličene i izdašno promovisana u aktivnom sadejstvu sa dijelovima te zajednice.\n– Stvaranje realne slike o žrtvama i stradanjima tokom rata u BiH i kritičko razobličavanje bošnjačkog viktimizacionog diskursa doprineće postepenom udaljavanju od danas na Zapadu još uvek pretežno `politički korektne` interpretacije rata kao srpske agresije na BiH – smatra Tanasković.\nDa bi razbijanje ove tendenciozno i metodično stvarane predstave bilo uspješno, neophodno je, ocjenjuje Tanasković, djelovati bar isto onoliko sistematično, stručno i u svakom pogledu kvalitetno koliko je to svojstveno antisrpskom domaćem i međunarodnom inženjeringu i propagandi, a poželjno bi bilo dostići i više standarde.\nOn napominje da iskustvo iz rada dvije nezavisne međunarodne komisije – za stradanje Srba u Sarajevu u periodu od 1991. do 1995. godine i za stradanje pripadnika svih naroda u Srebrenici, koje je 2019. godine formirala Vlada Republike Srpske, pokazuje da je, uprkos mnogobrojnim teškoćama i preprekama, moguće nešto i ostvariti.\n– Moguće je ostvariti djelotvornu saradnju sa uglednim stranim ekspertima i omogućiti im da, uz očuvanje pune intelektualne nezavisnosti, dejstvuju kao iznutra homogeni tim – rekao je on.\nTanasković naglašava da Republički centar za istraživanje rata, ratnih zločina i traženje nestalih lica, iako bez mnogo iskustva, posjeduje ljudske, stručne i organizacione potencijale da uspješno obavi izuzetno kompleksan zadatak institucionalnog, informativnog i tehničkog praćenja, kao i logističkog obezbjeđivanja uslova za nesmetan rad dvije komisije, uz nedovođenje u pitanje njihove pune autonomnosti u radu i zaključivanju.\n– Rezultati rada ovih komisija koji još nisu predstavljeni ni domaćoj, ni stranoj javnosti, a nadam se da će uskoro biti, nikako ne bi smeli da bude neki incident – rekao je Tanasković, te podsjetio da zaključci samo komisije o stradanju Srba u Sarajevu, čiji je član bio, sadrže 1.200 stranica izuzetno dokumentovanih u kojima je sve činjenično potvrđeno.\nOn je dodao da je od početka stav te komisije za Sarajevo bio da su u tom gradu i u BiH stradali pripadnici svih naroda, ali da jedino stradanje Srba nije adekvatno dokumentovano.\nTanasković je rekao da ove rezultate Komisija trebati prezentovati i u zemlji i u inostranstvu, te istakao značaj uspostavljanja kontakata Republičkog centra za istraživanje rata i redovne saradnje sa sličnim ustanovama i kompetentnim pojedincima u inostranstvu.\nOn je rekao da ovaj centar, čiji su potencijali veliki, pruža nadu da će i Banjaluka postati jedan od svjetskih referentnih centara za utvrđivanje istinske stvarnosti u BiH i stvarne prirode rata i onoga što se događalo.\n– Bez obzira na sve sračunato fabrikovane predrasude prema naučnim i stručnim institucijama Republike Srpske, zanimanja i spremnosti za takvu saradnju ima. Neki pokazatelji govore da će ih biti sve više, čak i na stranama gde se to ne bi očekivalo – istakao je Tanasković, nekadašnji ambasador Srbije pri Unesku, kao i bivši ambasador Srbije u Turskoj, Vatikanu i Azerbejdžanu.\nPrema njegovim riječima, u svijetu je oformljena jedna slika o događajima u BiH, koja je dobila oreol „političke korektnosti“, ali kada se to jednostrano viđenje ponavlja, pojavljuju se oni kojima je dozlogrdilo da njihovo naučno dostojanstvo bude vrijeđano takvom jednobojnom projekcijom.\nOn kaže da svijetu ima sve više samostalnih naučnika i istraživača i ističe da Srpska tim ljudima mora da ponudi adekvatan materijal iz prve ruke, kako bi mogli da uđu u bitku koja će u budućnosti imati realniji izgled na uspjeh.\nTanasković je rekao da ne misli da će biti moguće sprovesti neke metode protiv Republike Srpske kao prije 25 godina, s obzirom na to da su se u svijetu okolnosti promijenile.\nOn je podsjetio na izvještaj o krizi u BiH bivšeg visokog predstavnika u BiH Karla Bilta za Evropski savjet za spoljne poslove, gdje je izvukao tezu da su rješenja za Dejton u BiH bliže rješenjima za Belgiju, nego Kipar, što znači da je došlo do unutrašnjeg sukoba i da nije riječ o agresiji kao u slučaju Kipra.\nOrganizatori tribine su Predstavništvo Republike Srpske u Srbiji i portal „Sve o Srpskoj“.\nMejer poručio: "Srpska da razmisli o referendumu o statusu"


Za razliku od većine evropskih gradova, prazničnu rasvetu i ukrase u Srbiji plaćaju poreski obveznici - Zaječar za dve godine 6.148.877,98 dinara - Glas Zaječara\nHome Društvo Za razliku od većine evropskih gradova, prazničnu rasvetu i ukrase u Srbiji...\nZa razliku od većine evropskih gradova, prazničnu rasvetu i ukrase u Srbiji plaćaju poreski obveznici – Zaječar za dve godine 6.148.877,98 dinara\nGrad Zaječar za nabavku dekorativne rasvete, kao i za nabavku materijala za izradu dekorativne rasvete u prošloj i ovoj godini iz budžeta je izdvojio ukupno 6.148.877,98 dinara ili 52028,75 evra po srednjem kursu NBS na današnji dan, o tome smo pisali OVDE.\nNaše sugrađane pitali smo šta misle o novogodišnjoj rasveti, a šta su oni rekli pisali smo OVDE.\nBožićna i novogodišnja rasveta i ukrasi se postavljaju radi dobrog raspoloženja tokom praznika ali u Srbiji je rasveta postala izvor beskonačne kontroverze, piše danas londonski dnevnik Gardijan, a prenosi N1.\nZa razliku od Zaječara gde je rasveta postavljena „tek“ u decembru, građani Beograda su u novogodišnjim čarolijama, lampicama, i ukrasima počeli da uživaju još krajem septembra.\nZa razliku od većine evropskih gradova, prazničnu rasvetu i ukrase u Srbije plaćaju poreski obveznici, tako je grad Zaječar za dve godine platio za ukrašavanje grada, 6.148.877,98 dinara.\nLondonski dnevnik citirao je poznatog arhitektu iz Beograda koji govori u kakvom su stanju ulice u prestonici Srbije, da se bukvalno raspadaju, a da je u zimskim mesecima gradski saobraćaj u kolapsu.\n„Gardijan“ navodi da su od novca potrošenih za rasvetu, moglo zaposliti 600 vozača autobusa.\nU Srbiji nije problem samo u ceni praznične rasvete već i u navodnoj korupciji koja se iza nje krije, kaže dnevnik i navodi da su dokazi o tome objavljeni još 2016. na portalu Pištaljka.\nVlast u Srbiji brani se time, da novogodišnja rasveta privlači turiste, i da se na taj način od zarađenih para koje ostave turisti, pokriju troškovi rasvete i još se dobro zaradi.\nDirektor asocijacije turističkih agencija YUTA Aleksandar Seničić, ne slaže se sa tvrdnjom da rasveta utiče na dolazak turista, i u izjavi za Gardijan kaže da, koliko on zna, nijedna institucija nije uradila analizu koja bi ukazala da rasveta utiče na turizam.\nIzvor: „Guardian“, N1, Glas Zaječara\nPrethodni tekstMeđunarodni novogodišnji festival tenisa: Male i velike tenisere očekuju nagrade i pokloni\nNaredni tekstVreme danas: Moguć slab sneg


Održana 72. sjednica Administrativnog odbora\nNa danas održanoj 72. sjednici Administrativnog odbora Skupštine Crne Gore 26. saziva, Odbor je utvrdio više predloga odluka i to:\n- Predlog odluke o izboru jednog člana Odbora za praćenje realizacije Odluke o davanju u dugoročni zakup lokaliteta ostrvo Lastavica sa tvrđavom „Mamula“, Opština Herceg Novi i Odluke o prihvatanju Aneksa broj 1 Ugovora o zakupu hotela „Kraljičina plaža“ Budva. Odbor je odlučio da predloži Skupštini Crne Gore da za člana Odbora izabere poslanika Srđana Milića;\n- Predlog odluke o razrješenju jedne članice UO Fonda za zaštitu i ostvarivanje manjinskih prava Crne Gore. Odbor je odlučio da predloži Skupštini Crne Gore da razriješi Artu HOXHA, predstavnicu Skupštine Crne Gore dužnosti članice UO Fonda za zaštitu i ostvarivanje manjinskih prava Crne Gore; i\n- Predlog odluke o razrješenju jednog člana Odbora za međunarodne odnose i iseljenike Skupštine Crne Gore. Odbor je s tim u vezi odlučio da Skupštini Crne Gore predloži da razriješi Milana Kneževića, dužnosti člana Odbora za međunarodne odnose i iseljenike Skupštine Crne Gore.\nOdbor je takođe donio Rješenje o prestanku mandata savjetniku predsjednika Skupštine Crne Gore Periši Kastratoviću, na lični zahtjev, zbog imenovanja na novu dužnost, i Rješenje o prestanku prava na zaradu koju je po tom osnovu imenovani ostvarivao u Skupštini Crne Gore.\nOdbor je, na predlog predsjednika Skupštine Crne Gore Ivana Brajovića, a shodno članu 6 Odluke o posebnim savjetnicima u Skupštini Crne Gore, imenovao za savjetnike predsjednika Skupštine Crne Gore: Vladimira Šibalića, diplomiranog pravnika, Milicu Vujošević, specijalizanticu međunarodnih odnosa i diplomatije i Nusreta Eća, inženjera elektrotehnike..\nOdbor se u nastavku upoznao i sa Dopisom Generalnog sekretara Skupštine Crne Gore Akt broj 00-63-14/19-16/13 od 25. jula 2019. godine, da je na Sedmoj- posebnoj sjednici Prvog redovnog (proljećnjeg) zasijedanja Skupštine Crne Gore 26. saziva, u 2019. godini održanoj 28.,29.,30. i 31. maja 2019. godine, poslaniku u Skupštini Crne Gore 26. saziva, Nebojši Medojeviću izrečena dana 28. maja 2019. godine, jedna mjera opomene.S tim u vezi je odlučio da se na narednoj sjednici Odbor izjasni, nakon što se poslanicima, članovima Odbora dostave Zapisnik i izvod iz fonografskih i izlaganja sa navedene sjednice.\nOdbor se takođe upoznao i sa Dopisom Generalnog sekretara Skupštine Crne Gore od 9. septembra 2019. godine o odsustvu poslanika sa sjednice Drugog vanrednog zasijedanja Skupštine Crne Gore 26. saziva u 2019. godini, održane 23. avgusta 2019. godine, a radi postupanja u skladu sa članom 56a Poslovnika Skupštine Crne Gore. S tim u vezi Odbor je odlučio da od Generalnog sekretara Skupštine zatraži dopunu informacije u skladu sa Poslovnikom Skupštine Crne Gore.\nOdbor je dogovorio da se na sjednici Administrativnog odbora dana 23. septembra 2019. godine u 13 sati nastavi rasprava o „Predlogu Posebnog kluba poslanika za izbor mr Aleksandra Damjanovića za člana Odbora za sveobuhvatnu reformu izbornog i drugog zakonodavstva“, od 22. avgusta 2019. godine.\nU okviru tačke „Tekuća pitanja“, članovi Odbora su se upoznali sa Informacijom u vezi Zahtjeva Ministarstva finansija od 28. avgusta 2019. godine; Donošenjem Rješenja o otpremnini na ime ranijeg Zaštitnika ljudskih prava i sloboda Crne Gore; Rješenjem Višeg suda u Podgorici od 16. jula 2019. godine, u pravnoj stvari tužioca Gorana Đurovića iz Podgorice, protiv tužene Države Crne Gore – Skupštine Crne Gore; Rješenjem Osnovnog suda u Podgorici od 10. septembra 2019. godine, u pravnoj stvari tužilje Striković Slavice iz Nikšića protiv tužene Države Crne Gore; i Izmjenom u sastavu Radne grupe za pregled dokumentacije po javnim pozivima za izbor člana Savjeta RTCG i dva člana Savjeta Agencije za elektronske medije.


Izvor: B92, 18.Sep.2021, 16:46\nJedna anonimna žena na Reditu napisala je da porodica njenog partnera nakon smrti nekog člana ima prilično bizaran ritual.\n"Porodica mog muža je iz Velsa, ali ne mislim da je reč o kulturološkom običaju niti sam uspela negde da pronađem da ljudi iz verskih ili kulturoloških uverenja rade nešto slično", započela je u svojoj objavi koju je preneo "Mirror".\nNaime porodica njenog muža preminulom, pre nego što pokopaju, vade zube. Po jedan zub dobije svaki živi rođak i uvek ga nosi sa sobom u platnenoj kesici, a imaju čak i spisak po kome odlučuju koji član porodice dobija koji zub, zavisno od toga koliko je ko bio blizak sa pokojnikom.\nSvi tuđi zubi koje je pokojnik tokom svog života sakupio...


pink.rs | Politička kriza ugasila 15.000 radnih mesta u Kataloniji\nPolitička kriza ugasila 15.000 radnih mesta u Kataloniji\nU Kataloniji je u oktobru izgubljeno gotovo 15.000 radnih mesta, u jeku političke krize oko proglašenja nezavisnosti tog španskog regiona, prema podacima španskog Ministarstva za zapošljavanje i socijalnu bezbednost.\nTo je najveći broj izgubljenih radnih mesta u odnosu na druge španske autonomne pokrajine, ocenjuje agencija AP.\nPolitička neizvesnost prouzrokovala je i da 1.000 kompanija prebaci svoje centrale u druge delove Španije, usled bojazni da bi, u slučaju nezavisnosti, mogle da ostanu van zajedičnog tržzišta Evropske unije.\nBroj nezaposlenih lica u Španiji je prošlog meseca porastao za 58.000, prema podacima centralne vlade u Madridu, što znači da Španija trenutno ima 3,4 miliona nezaposlenih, što je, pak, najniži nivo u proteklih osam godina.\nKurc: Miroljubivo rešenje u Kataloniji u okvirima Ustava\nJaguar ukida 1.000 radnih mesta i smanjuje proizvodnju


Britanci u panici: Kordon oko Bakingemske palate, uhapšen muškarac! - Povezane vesti - Naslovi.net\nBritanci u panici: Kordon oko Bakingemske palate, uhapšen muškarac!\nLondonska policija uhapsila je jednog muškarca, a oko Bakingemske palate postavljen je kordon, nakon što je jedno sumnjivo vozilo zaustavljeno u blizini palate. Londonska policija uhapsila je jednog muškarca, a oko Bakingemske palate postavljen je… »\nVesti online 09.04.2018\nU blizini Bakingemske palate zaustavljeno je sumnjivo vozilo, a ispred palate je zatim postavljen kordon. Jedan muškarac je uhapšen. Muškarac je, kako navodi Rojters star, oko 30 godina, a uhapšen je pod sumnjom da je remetio javni red i mir. Vozilo u… »\nLONDON - Londonska policija uhapsila je jednog muškarca, a oko Bakingemske palate postavljen je kordon, nakon što je jedno sumnjivo vozilo zaustavljeno u blizini palate. Muškarac je, kako navodi Rojters star, oko 30 godina, a uhapšen je po sumnjom da… »\nLONDON: Londonska policija uhapsila je jednog muškarca, a oko Bakingemske palate postavljen je kordon, nakon što je jedno sumnjivo vozilo zaustavljeno u blizini palate. Muškarac je, kako navodi Rojters star, oko 30 godina, a uhapšen je po sumnjom da… »\nVečernje novosti 09.04.2018\n(Foto) prišao kraljici opasno blizu: Policija blokirala čitav kraj! Uhapšen muškarac pred Bakingemskom palatom!\nLondonska policija uhapsila je jednog muškarca, a oko Bakingemske palate postavljen je kordon, nakon što je jedno sumnjivo vozilo zaustavljeno u blizini palate. Muškarac star oko 30 godina, a uhapšen je po sumnjom da je remetio javni red i mir… »\nOpasno blizu kraljice: Uhapšen muškarac nedaleko od palate Elizabete Druge\nPripadnici britanske policije uhapsili su jednog muškarca nakon što se sumnjivo vozilo zaustavilo u blizini Bakingemske palate u Londonu, saopšteno je iz policije. Portparol policije je izjavio da je muškarac star oko 30 godina uhapšen pod sumnjom da… »\nNova pre 13 minutajoš 50 povezanih\nNovi pad broja zaraženih, manje od 800\nZgusnut raspored: Poznato je kada nastavljaju Đoković i Cicipas\nB92 pre 7 minutajoš 44 povezane\nNovi magazin pre 8 satijoš 30 povezanih\nKurir pre 54 minutajoš 24 povezane


Aug 10, 2021 kupovinu na internet, VISA\nImajući u vidu podatak da svaki treći potrošač odustane od online transakcije ako je za nju potrebno više od 30 sekundi, šaljemo vam tekst sa korisnim savetima za online trgovce kako da upotrebe najnoviju tehnologiju i prilagode internet prodavnice, da bi motivisali potrošače da završe proces kupovine.\nDa li ste znali da jedan od tri potrošača odustane od online kupovine, ukoliko je za transakciju potrebno čak i manje od 30 sekundi? Potrošači na internetu nisu se pokazali kao najstrpljiviji. Od transakcije se odustaje, ako pretraga online prodavnice oduzima previše vremena, ako sajt nije dovoljno bezbedan ili ne nudi različite opcije plaćanja. Osim toga, ako kupac smatra da je postupak naplate komplikovan ili platforma e-trgovine jednom odbije njegovu uplatu, verovatno će prekinuti proces i neće se vraćati na taj sajt. Zbog toga je napuštanje transakcija od strane potrošača uobičajena briga i veliki izazov za trgovce koji imaju online prodavnice.\nOko 70 odsto preduzeća usredsređeno je na sprečavanje prevara tokom ostvarivanja prihoda, povećavajući mere zaštite potrošačkih online transakcija. Zahvaljujući tokenima moguće je unaprediti korisničko iskustvo u obavljanju online transakcija i učiniti ih sigurnijim. Visa koristi tokenizaciju, tehnologiju koja u svakoj transakciji omogućava zamenu poverljivih podataka o plaćanju (na primer, 16-cifrenog broja kartice) jedinstvenim digitalnim identifikatorom koji se naziva token, bez rizika da on bude ugrožen. Potrošači mogu podatke o svojoj kartici da učitaju u svoj mobilni telefon ili u okviru aplikacije biznisa.\nPodaci o plaćanju tada će biti zamenjeni tokenima, što znači da se nigde ne čuvaju, što ih čini još sigurnijim. Ovo rešenje koristiće trgovcima tako što će smanjiti njihove obaveze u pogledu bezbednosti, a potrošačima osigurati da više ne moraju da se suočavaju sa odbijenim transakcijama ili da se zamaraju zadacima kao što je ažuriranje njihovih podataka. Zapravo, procenjuje se da tokenizacija smanjuje stope prevara za 20 odsto.\nVisa Secure je oznaka koju vidimo na mnogim sajtovima za online kupovinu, ali čemu on zapravo služi? Visa Secure omogućava brže i neometano iskustvo na višestrukim kanalima plaćanja, uključujući mobilna plaćanja, plaćanja putem aplikacija i digitalnog novčanika. Lozinka, jednokratna šifra ili biometrijska potvrda identiteta zahtevaju se samo u malom broju slučajeva u kojima još uvek postoji sumnja u autentičnost transakcije. Sa novom verzijom EMV 3DS, Visa je znatno unapredila razmenu podataka, omogućavajući proveru identiteta korisnika zasnovanu na riziku, kako bi stvorila neometano iskustvo.\nUsled ubrzanog prelaska na digitalno plaćanje, interesovanje potrošača za metode plaćanja biometrijskom autentifikacijom brzo raste. Od otiska prstiju i prepoznavanja lica do drugih biometrijskih metoda za potvrdu identiteta, ova tehnologija se sve više usvaja. Istraživanje kompanije Visa pokazuje da je osam od deset ljudi reklo da se najsigurnije oseća prilikom korišćenja fizičke biometrije, dok je 62 odsto ljudi istaklo da to poboljšava njihovo iskustvo u upravljanju finansijama ili plaćanju putem interneta.\nProcenjuje se da će se do 2023. godine potrošiti 6,5 milijardi dolara na e-trgovinu, a 64 odsto trgovine odvijaće se korišćenjem mobilnih uređaja.Kako bi iskoristili ovu priliku, trgovci imaju sve gore navedene načine da svojim kupcima pruže najviši kvalitet plaćanja, koristeći najnoviju tehnologiju, alate i procese.\nKako da imate najpovoljniji internet na putovanjima


Đurić: Srbi imaju dva izbora 11. juna\nDirektor Kancelarije za KiM Marko Đurić izjavio da na izborima na Kosovu Srbi biraju između onih koje je predložila Srbija i onih koje nameću kosovski Albanci.\n"Na izborima 11. juna bira se između ljudi koje predlaže Beograd, naša država Srbija, i između ljudi koje predlažu i pokušavaju da nam nametnu za naše predstavnike Albanci. Nisu i neće nam nametnuti i nisu i neće nas nikada kupiti", poručio je Đurić na skupu u Leposaviću.\n"Na ovim izborima 11. juna mi glasamo da u Prištinu pošaljemo ljude koji će jasno i glasno moći da kažu ovo je Kosovo i Metohija, ovo je Srbija, ovo je naša zemlja i ovo je srpski narod", istakao je on.\n"Srbiji je potrebno da bude prisutna na KiM, nama na KiM je neophodno i vitalno važno da Srbija bude ovde. Ovo nisu izbori na kojima se bira više različitih predstavnika iz raznih političkih stranaka, ovo su izbori na kojima moramo da budemo mudri i disciplinovani, moramo da budemo mi jedina srpska politička snaga, politička vojska koja će pokazati da su Srbi na KiM ovde jedinstveni", rekao je Đurić.\n"Mislim da nakon 11. juna srpski predstavnici treba da insistiraju da jedna od tri ključne političke pozicije u našoj južnoj pokrajini mora da pripadne predstavniku srpskog naroda, ako očekujete podršku predstavnika Srpske liste. Mi smo svoji na svome, nećemo da biramo albanske predstavnike, ali hoćemo da budemo jednaki i ravnopravni sa svima", zaključio je Đurić.\n15.08.2020 U srpskim sredinama preminula jedna osoba, devet novoobolelih (255)\n15.08.2020 Gužve na Merdaru, čeka se do dva sata (241)


Kompanija SKF prikazuje efikasna rešenja za pomorski sektor na sajmu Marintec 2013.\n2013 децембар 02, 13:00 CET\nGeteborg, 02. decembar, 2013: Kompanija SKF demonstriraće prošireni portfolio proizvoda na sajmu Marintec u Šangaju, od 3. do 6. decembra. Prvi put od akvizicije kompanije Blohm + Voss Industries (BVI) od strane kompanije SKF u ranijem periodu ove godine, kompanija će predstaviti svoju kompletnu ponudu za pomorsku industriju.\n„Nakon akvizicije kompanije BVI, naš portfolio proizvoda i usluga za pomorsku industriju je značajno povećan. Proizvodi kompanije Blohm+Voss Industries dopunjuju proizvode i usluge za pomorsku industriju na veoma značajan način, u skladu sa našom strategijom za pomorsku industriju. Zajednički portfolio i stručni razvoj obe kompanije omogućiće nam da namenski skrojimo širok i integrisani spektar proizvoda za klijente“ izjavio je Tomas Frost, direktor, SKF Focused Industries\nKao dodatak već postojećim proizvodima i uslugama sa obe strane, biće takođe i pokretanja novih proizvoda, koji će za ovaj sajam biti veoma usmereni ka novoj generaciji SIMPLEX-COMPACT zaptivki sa zaptivnim prstenom (SC3).\nSKF Blohm + Voss Industries jedan je od vodećih proizvođača i pružalaca usluga za kvalitetnu opremu za kritične primene u okviru pomorskog sektora. U to spadaju, između ostalog, komponente za osovine (zaptivke i ležajevi), sistemi za stabilizaciju, zupčanici za upravljačku letvu i separatori za vodu na brodskom dnu. Komanija SKF dostavlja na pomorsko tržište kuglične ležajeve, spojnice i sisteme za podmazivanje kao i veći broj usluga.\n„Kompanija Blohm + Voss Industries tokom godina razvila je svetsku mrežu distributera specijalizovanih za prodaju u pomorskoj industriji, sa izuzetnim pristupom na tržištu. Ova mreža pruža kompaniji SKF sjajnu priliku za efikasnu promociju njenih proizvoda brodogradilištima i kompanijama za transport širom sveta. Zauzvrat, kompanija SKF ojačava prisustvo i prilike kod mnogih proizvođača pogonskih sistema, npr. kod onih koji proizvode kompletne pogonske jedinice, kao što su kapsule, za tržište“ rekao je Dejvid Johanson, rukovodilac razvoja pomorskog poslovanja, SKF.\nPored prodajne mreže, SKF Blohm + Voss Industries takođe ima veliku mrežu servisnih stanica koje se brinu o održavanju i popravci instaliranih komponenti.\nU kombinaciji sa pomorskim kancelarijama kompanije SKF širom sveta i zajedno sa 6000 ovlašćenih distributera, ukupni portfolio pomorskih proizvoda i usluga kompanije SKF sada je još bliži za naše klijente.\nZa više informacija, kontaktirajte: Odnosi sa štampom: Nia Kilstrom, +46 31-337 2897; +46 706 67 28 97; nia.kihlstrom@skf.com


Ruska vlada odobrila pooštrene kazne zbog kršenja karantina - Sputnjik Srbija\n13:23 25 Novembar 2020\nRuska vlada odobrila pooštrene kazne zbog kršenja karantina\n10:19 30.03.2020 Preuzmite kraći link\nVlada Rusije odobrila je amandmane o pooštravanju odgovornosti zbog kršenja karantina, izjavio je ruski premijer Mihail Mišustin.\n„Naš glavni zadatak trenutno je rad na smanjenju širenja virusa korona“, istakao je Mišustin na sastanku s potpredsednicima Vlade.\nPrema tekstu amandmana koji se odnose na Kodeks o administrativnim prekršajima, kazna za nepoštovanje karantinskih mera, ako je usled toga umrla druga osoba iznosi od 150-300 hiljada rubalja, a za službenike od 300-500 hiljada rubalja.\nZa građane, čiji postupci u vreme karantina predstavljaju opasnost za druge osobe, kazna je od 15-40 hiljada rubalja.\nMaksimalna kazna od milion rubalja predviđena je za pravna lica, čiji su postupci doveli do bilo čije smrti.\nPrazna učionica sa natpisom „karantin“ na tabli\nMišustin je takođe apelovao na vlasti ruskih regiona da obrate pažnju na restriktivne mere, kao što su režim samoizolacije nezavisno od uzrasta, uvedene u Moskvi i Podmoskovlju zbog svetske pandemije Kovid-19 i razmotre mogućnost uvođenja sličnih i u tim regionima.\nPremijer Rusije je još prokomentarisao početak neradne nedelje u Rusiji zbog virusa korona.\n„Danas je, u skladu s odlukom ruskog predsednika Vladimira Putina, počela neradna nedelja. Radimo sve kako bi ljudi koji su u samoizolaciji mogli da je koliko je to moguće komforno provedu u svojim domovima, a da, istovremeno, onemogućimo one s manjkom odgovornosti da šire ovaj opasni virus i tako zaraze druge“, istakao je Mišustin.\nPodsetimo, ruski lider Vladimir Putin je 25. marta doneo odluku o uvođenju neradne nedelje u Rusiji od 30. marta do 5. aprila, u cilju smanjenja širenja infekcije Kovid-19.\nPored toga, nakon što je gradonačelnik Moskve Sergej Sobjanjin saopštio da će od danas u glavnom gradu Rusije na snazi biti režim sveopšte samoizolacije, građani će izlaziti iz svojih domova samo ako baš moraju i uz propusnice, a najavljeno je da bi to mogli da budu kju-ar kodovi.\nPrema poslednjim podacima, u Rusiji je ukupan broj obolelih dostigao 1.534 lica, a preminulo je 64.\nRusija, amandmani, karantin, Mihail Mišustin\n13:19 Sinod Kiparske pravoslavne crkve priznao ukrajinske raskolnike


Potpisan ugovor: Hala za 90 dana - Ozon Media\nSremska Mitrovica – U Gradskoj kući u Sremskoj Mitrovici danas je potpisan Ugovor između kompanije „Radun Inženjering“ DOO iz Bačke Palanke i Grada Sremska Mitrovica. Predmet Ugovora koji je ispred Grada potpisao načelnik Uprave za infrastrukturu i imovinu Saša Bugdžija i ovlašćeni predstavnik kompanije “Radun Inženjering”, Boris Štrbac jeste izgradnja hale na prostoru regionalne deponije „Srem- Mačva u kojoj će biti smeštena linija za separaciju otada.\n“Radi se o veoma važnoj investiciji koja je sa aspekta zaštite životne sredine i odlaganja komunalnog otpada vrlo značajna za naš grad i za samu regionalnu deponiju koja gravitira između gradova Sremska Mitrovica i Šabac. Izgradnjom ove hale stiču se uslovi za pokretanje linije za separaciju zahvaljujući kojoj će se pravilno odvajati korisni delovi otpada. Znači, odvajaće se onaj deo otpada koji može da ide na tržište, da se proda i reciklira, od onog otpada koji zaista nema nikakvu upotrebnu vrednost i koji će biti lagerovan na telo deponije”, rekao je prilikom potpisivanja ugovora načelnik Bugadžija.\nOn je podsetio da će se izgradnjom hale i puštanjem u rad linije za separaciju produžiti životni vek Regionalne deponije “Srem – Mačva” koji trenutno po projektu iznosi 9 godina.\nTakođe Bugadžija je napomenuo da uveliko traju radovi na izgradnji same linije za separaciju koja će odmah po završetku radova na izgradnji hale moći da se iplementira i stavi u rad.\nIspred izvođača radova, gospodin Štrbac kratko je rekao da kompanija “Radun Inženjering” trenutno radi na izgradnji sličnog objekta u Novom Sadu i da izgradnja takvih hala ne predstavlja novitet za njih, kao i da će hala u Sremskoj Mitrovici biti veličine oko 2.000 metara kvadratnih.\nVrednost radova na izgradnje hale za separaciju otpada na Regionalnoj deponiji „Srem – Mačva“ iznosi oko 52 miliona dinara, a sredstva su obezbeđena iz budžeta Grada Sremska Mitrovica i Republike Srbije. Rok za izvođenje radova je 90 dana od dana uvođenja izvođača u posao što se očekuje krajem februara meseca kada to vremenski uslovi budu dozvolili.\nSubvencije kao stimulans investitorima: Vlada Srbije spustila granicu za davanje državne pomoći investitorima


Tužilaštvo za organizovani kriminal od Vojnobezbednosne agencije (VBA) i Bezbednosno informativne agencije (BIA) traži da ispitaju poslovanje Krušika sa privatnim trgovcima oružja, saznaje nedeljnik NIN.\nBetaNovembar 27, 2019\nBezbednosno informativnoj agenciji i Vojnobezbednosnoj agenciji Tužilaštvo za organizovani kriminal uputilo je 18. novembra 2019. godine zahtev za prikupljanje potrebnih obaveštenja “povodom javno iznetih tvrdnji o privilegovanju odredjenog broja pravnih lica u privatnom vlasništvu u vezi sa kupovinom i prodajom naoružanja i vojne opreme fabrike ‘Krušik'”, piše NIN.\nNIN u novom broju, koji će se na kioscima pojaviti sutra, otkriva nove detalje o poslovanju privilegovanih preduzeća koja su od Krušika dobijala oružje po povoljnijim cenama, ponekad nižim i od cene koštanja mina.\nNIN otkriva i da je Krušik morao da se zadužuje, dok su mu GIM, Partizan tek i Internešnal golden grupa iz Abu Dabija, čiji je jedan od akcionara Vlada UAE, dugovali sedam miliona evra za isporučeno naoružanje.\nNIN otkriva i nove dokumente, iz februara ove godine koji, kako je navedeno, potvrdjuju sumnje da privilegovane firme mine iz valjevske fabrike nabavljaju po povoljnijim cenama od drugih, već i da ih dobijaju čak i ako nisu platile ugovorenu cenu.\nIako je deo ugovora, zaključen sa GIM-om za kupca iz Saudijske Arabije, vredan 5,5 miliona dolara realizovan do kraja prošle godine, Krušik navodi da je “ostalo za naplatu 3.431.835 dolara”.


NOVI ZAKON U SRPSKOJ Nakon promene pola omogućena ekspresna izmena IMENA I PREZIMENA\nNovi Zakon o ličnom imenu, koji je na dnevnom redu Narodne skupštine RS, izazvaće bez sumnje zanimljivu raspravu, između ostalog i zbog mogućnosti da građani Republike Srpske, koji promene pol, na jednostavan način, takoreći u ekspresnoj proceduri, promene i ime i prezime.\nUstvari, svaki odrasli građanin RS moći će da promeni ime i prezime, ili samo ime, ili samo prezime, kako je kome volja, na lični zahtev.\n– To može učiniti nakon promene porodičnog ili ličnog statusa, priznavanja ili osporavanja očinstva ili materinstva, usvojenja, zaključivanja ili prestanka braka, ili nakon promene pola – navodi se u obrazloženju novog zakona.\nIpak, neće se baš svakom, tek tako, odobravati da svaki čas menja ime, jer je praksa pokazala da je to domišljatima bio odličan alat za izbegavanje plaćanja poreza ili alimentacije, pa čak i za eskiviranje zatvora.\n– Propisan je rok u kome lice može podneti novi zahtev za promenu ličnog imena, a sve u cilju da se spreče zloupotrebe uočene u praksi, da lica kroz promenu ličnog imena izbegavaju krivičnu odgovornost i druge zakonom utvrđene obaveze – navodi se u obrazloženju Ministarstva uprave RS, koje je predlagač zakona, piše Srpskainfo.\nZagarantovano pravo na slobodan izbor ličnog imena ipak je ograničeno ako „predloženo lično ime predstavlja ime izmišljenih, animiranih ili filmskih likova, monete i pseudonima”.\nZnači li to da je u Republici Srpskoj odzvonilo živopisnim imenima, kao što su Jamesdin, što je romska verzija čuvenog filmskog buntovnika, ili Hamlet, Fidel, Tarzan, Kalimero, Mercedes, Euro, Dolar, Car Lazar?\nPa i nije, ako se mama i tata dogovore da im se sin tako zove, tako će i biti, bar dok mališan ne napuni 10 godina i stekne pravo da sam odlučuje o svom imenu.\nNAJAVLJENA IZMENA OPTUŽNICE Suđenje bivšim banjalučkim inspektorima ZBOG DROGE\nHNS USVOJIO DEKLARACIJU Traže izmeme Ustava i Izbornog zakona BiH


Za dva mjeseca deficit u budžetu 34 miliona eura – Bankar.me\nZa dva mjeseca deficit u budžetu 34 miliona eura\nMay 3, 2016 CRNA GORA, MAKRO, PLANETA, SVE VIJESTI Leave a comment\nDeficit budžeta za prva dva mjeseca ove godine iznosio je 34.1 milion eura, odnosno 0,9 odsto BDP-a, dok je budžetski deficit samo u februaru iznosio 12,9 miliona eura, pokazuju podaci iz Biltena Centralne banke.\nDeficit budžeta za ovu godinu planiran je u iznosu od 274 miliona eura i veći je od planiranog deficita u 2015. godini za 38 miliona eura ili 16,17 odsto. Nivo deficita planiran je na iznos od 7.1 odsto BDP-a.\nIzvorni prihodi budžeta i državnih fondova u februaru, prema pronjeni Ministarstva finansija, na čijem je čelu Radoje Žugić, iznosili su 95,7 miliona eura ili 2,5 odsto procijenjenog BDP-a ( 3.787,5 milijardi eura) i bili su za 5,2 odsto viši u odnosu na plan, dok su u odnosu na februar 2015. godine zabilježili rast od 10,3 odsto.\nNajznačajnija negativna odstupanja u odnosu na plan, u toku februara, ostvarena su kod donacija i transfera, taksi i ostalih prihoda.\n– Izdaci budžeta (ukupni izdaci umanjeni za otplatu dugova) u februaru su iznosili 108,6 miliona eura, ili 2,9 odsto BDP-a, što js za 0,6 odsto više u odnosu na isti period prethodne godine, a za 24,7 odsto niže u odnosu na plan. Najveće izvršenje izdataka zabilježeno je kod izdataka za penzije (32,7 miliona eura) i bruto zarade (30,5 miliona eura), navedeno je u Biltenu CBCG.\nPOJMOVIBudžet Crne Gore budžetski deficit deficit u budžetu\nPrevious Crnogorski građani još ne mogu da primaju novac preko PayPal-a\nSljedeći Trikovi: Kako prodati stan za par hiljada eura više


Vlada Srbije obećala podršku REKOM-u\nVlada Srbije podržaće formiranje regionalne komisije koja bi ustanovila broj žrtava ratova na prostoru bivše Jugoslavije. To je zagovaračima te inicijative, predstavnicima Koalicije za REKOM, na zajedničkom sastanku preneo premijer Srbije Aleksandar Vučić. Regionalna komisija, formirana sa idejom da bude podstrek državama nastalim raspadom Jugoslavije kako bi se i same uključile u utvrđivanje istine o stradanju i patnji na hiljade ljudi, promovisana je još maja 2008. godine. Međutim, česte promene vladajućih struktura u državama regiona uzrokovale su da se u najvećem broju slučajeva moralo kretati ispočetka.\nNataša Kandić, koordanitorka Koalicije za REKOM u izjavi za naš program kaže da je primarni cilj razgovora sa Aleksandrom Vučićem bio obezbediti podršku vlasti ovoj inicijativi.\n„Rekli smo mu da mi sada tražimo da premijeri i predsednici počnu da govore u javnosti da oni podržavaju i da hoće zajednički da osnuju tu komisiju. Uzvratio je da smatra da je to u interesu svih žrtava, da je važno znati imena i biti siguran ko su bile žrtve. Naveo je da Vlada Srbije hoće to da pomogne i da očekuje da svi drugi u regionu budu spremni da podrže osnivanje takvog jednog tela koje može da pomogne u pomirenju i izgradnji novog odnosa prema žrtvama. Kada se znaju imena onda će lako biti određen njihov broj“, neki su od detalja sastanka koje prenosi Nataša Kandić.\nRazgovor sa Vučićem održan je svega nekoliko dana pre obeležavanja dvadesete godišnjice genocida u Srebrenici, događaja uoči koga su se ustalasale strasti u regionu. Na to su uticali predlozi britanskog i ruskog predloga rezolucije, zapaljiva retorika koju tim povodom iniciraju državnici Srbije i bh. entiteta Republike Srpske, kao i neizvesnosti hoće li u Potočarima biti predstavnika Srbije, odnosno da li će ukopu i pomenu žrtvama prisustvovati sam Vučić koji o tome još nije doneo odluku.\nNatašu Kandić pitali smo da li je u razgovoru sa premijerom Srbije bilo reči o tome:\n„O tome nije bilo reči. Šta će se sada događati u Srebrenici, da li će premijer ići? Lično mislim da hoće. U ovakvoj situaciji mislim da bi trebalo da ode. Da bi trebalo spustiti tenzije i prestati u negativom tonu govoriti o rezoluciji. Ali se isto tako mora zaustaviti podsticanje na neprijateljstvo prema nevladinim organizacijama zbog stava i poziva političarima da prestanu da govore kao na pijaci kada je u pitanju Srebrenica i kvalifikacija ratnog zločina“., smatra Nataša Kandić.\nObeležavanje godišnjice genocida u Srebrenici biće organizovano u memorijalnom centru Potočari. Očekuje se da će ceremoniji prisustvovati bivši predsednik SAD Bil Klinton, koji je i otvorio ovaj centar, kao i predsednici Hrvatske, Crne Gore i Slovenije. Tomislav Nikolić, predsednik Srbije, je prema navodima medija u Srbiji, još u maju odbio poziv da prisustvuje komemoraciji u Potočarima.


Kako saznajemo, policija je oko 1 čas iza ponoći, upala u objekat i zatekla četiri devojke u pružanju seksualnih usluga klijentima. Na licu mesta izvršen je pretres svih prostorija i ljudi i pronašena veća količina novca, ali i drugi predmeti koji svedoče o aktivnostima „ukućana“.\n-Devojke su mahom sa juga Srbije, a jedna od njih je državljanka BiH. Punoletne su, dolaze iz veoma siromašnih porodica i bile su primoravane na prostituciju. Vreme je da se obračunamo sa ljudima koji zarađuju ogromne pare na tuđoj muci i nevolji – kaže naš izvor iz istrage.\nUhapšenima se stavlja na teret krivično delo trgovine ljudima, a upućeni tvrde da je u Šapcu sistem razrađen do tančina. „Zlatna greda“ u Majuru, na skretanju kod Sokine kafane, u žižu javnosti dospela je još devedesetih godina kada su ovde dolazile Ukrajinke i Ruskinje. Policija bi ih nakon hapšenja, proterala preko najbliže granice sa Republikom Srpskom, ali su se one, po pravilu, vraćale posle nekoliko dana i nastavljale „posao“.\nU Majuru nije nikakva tajna šta se godinama dešava u „Zlatnoj gredi“, a biznis sa prostitucijom kažu, vodi gazda Veljina supruga. Od milja je zovu Stela, a u Majur je došla baš u vreme kada je cvetala prostitucija sa Ruskinjama i Ukrajinkama.\n- Komšinica iz Majura ima tezgu na pijaci kod Mačvinog stadiona u Šapcu i bavi se prodajom tekstilne robe, mahom donjeg rublja. Kod nje Stela vodi devojke da kupe gaće i brushaltere i to je godinama javna stvar – priča nam stanovnik Majura koji ne želi da mu pominjemo ime.\nMadam Stela, kako navode naši sagovornici, pronalazi i bira „radnice“, brine o njihovom zdravlju i potrebama, ali i obezbeđuje klijente. A među klijentelom, bar tako tvrde poznavaoci prilika, ima i važnih šabačkih „domaćina“ – privrednika, javnih ličnosti...\nU najbližem susedstvu „Zlatne grede“ kažu da je gazda Velja, nakon preživljenog moždanog udara, navodno, vezan za krevet. Pa pretpostavljaju da je momak iz Vladimiraca, koji je uhapšen zajedno sa domaćinima, radio kao neka vrsta ispomoći Steli.\nUhapšenima je određeno zadržavanje do 48 sati i oni će uz krivičnu projavu biti privedeni Višem javnom tužilaštvu u Šapcu.


Intel kupuje eASIC koji pravi čipove za cloud i bežične tehnologije | PC Press\n16. juli 2018. 16. juli 2018. Marijana Pečić\nIntel je u završnom procesu akvizicije kompanije eASIC koja se specijalizovala za čipove u segmentu bežičnih tehnologija i cloud-a. Iznos za koji je Intel preuzeo kompaniju eASIC je nepoznat, a sa njom je kao poslovnim partnerom sarađivao još od 2015. godine. Finansijski podaci vezani za samu akviziciju nisu javno objavljeni, ali kompanija eASIC je u novembru prošle godine procenjena na vrednost od 110 miliona američkih dolara.\nInače, eASIC je osnovan 1999. godine, a trenutno ima oko 120 zaposlenih, a neki od inicijalnih investitora bili su između ostalog i kompanije Seagate, Khosla i Kleiner Perkins. Radnici i sama kompanija eASIC postaće deo Intel Programmable Solutions Group-a (PSG) koji je stvorio sam Intel nakon akvizicije Altere pre tri godine.\nNa kraju treba naglasiti da su Intel i eASIC dugogodišnji poslovni partneri te je Intel više puta nameravao da kupi eASIC, ali konačan potez kompanije iz Santa Clara-e ka akviziciji kompanije eASIC se desio tek sada.\nTagovi: akvizicija, eASIC, Intel, IoT, kupovina\n← Dina kartica će se primati u 160 zemalja sveta\nPhotoshop stiže na iPad 2019. godine →


Poljskoj prete sankcije EU\nVarašava / Foto: Pixabay.com\nEvropski parlament je svom Odboru za građanske slobode, pravdu i unutrašnje poslove naložio da proceni valjanost pravne države u Poljskoj, da bi poslanici mogli da predlože sankcije koje idu i do oduzimanja glasa članici EU.\nRezoluciju koju su pripremili poslanici frakcija većine u EP, demohrišćani, socijalisti, liberali i zeleni izglasalo je juče posle duže i burne rasprave 438 evroposlanika, 152 je bilo protiv, a uzdržao se 71 poslanik. “Pozivamo predsednika Poljske da ne potpisuje nove zakone ukoliko oni u potpunosti ne garantuju nezavisnost pravosuđa”, navodi se u rezoluciji. U njoj se konstatuje da u Poljskoj pod vladavinom stranke Pravo i Pravda bivšeg premijera Jaroslava Kačinjskog, zbog reformi koje sprovodi, postoji rizik kršenja načela EU. Od nadležnog odbora zatražena je procena kako bi EP, ne čekajući na Evropsku komisiju, mogao sam od Saveta EU da zatraži da se proglasi da u Poljskoj postoji visoki rizik od kršenja osnovnih vrednosti EU. Ukoliko svojim glasovima ugrožavanje osnovnih vrednosti EU u Poljskoj potvrde 22 od 28 članica, time se pokreće član 7 osnovnog sporazuma EU, na čijem kraju članica koja krši osnovne vrednosti Unije može čak da ostane u njoj bez prava glasa.\nNa početku rasprave potpredsednik EK Frans Timermans podsetio je da EU od poljskih vlasti očekuje: da vrati nezavisnost Ustavnom sudu koju su mu pogazile reforme; da poštuje evropske norme u reformi pravosuđa, kao i da eliminiše, iz dva usvojena i još dva zakona koja su u pripremi, preteranu vlast i uticaj na sudije ministra pravde, koji je istovremeno i generalni tužilac. Timermans je takođe kritikovao vladu premijerke Beate Šidlo da njeni ministri ignorišu sve pozive iz Brisela na dijalog i da se on odvija isključivo preko prepiske. A poljska premijerka oštro je odbila poziv iz rezolucije EP da osudi rasističke parole i transparente na Maršu nezavisnosti poljskih nacionalista u Varšavi 11. novembra i poručila da u Poljskoj nema ni rasizma ni antisemitizma. “Ne smeju marginalni izgredi da se poistovete sa celim narodom”, kazala je Šidlo.\nRuski poslanici glasali za nacrt zakona o stranim medijima"Uloga države u skrivanju Mladića – državna tajna"


'TRAŽNJA RASTE KAO LAVINA': Rusi hrle u Srbiju zbog zapadnih kovid vakcina! - Preokret\nStotine državljana Rusije dolazi u Srbiju poslednjih nedelja da dobije antikovid vakcine odobrene na Zapadu pošto međunarodne zdravstvene vlasti još nisu odobrile rusku vakcinu Sputnjik V, piše danas agencija AP.\nKako navodi AP Srbija koja nije članica EU, zgodan je izbor Rusima za vakcinisanje zato što mogu da uđu u savenzičku balkansku zemlju bez viza i zato što ona nudi širok izbor vakcina zapadne proizvodnje.\nOrganizovana putovanja Rusa su u porastu i Rusi se mogu primetiti u glavnom gradu Beogradu u hotelima, restoranima, barovima i klinikama za vakcinisanje.\n“Primili smo Fajzer vakcinu zato što želimo da putujemo po svetu”,rekla je Nadežda Pavlova (54) posle primanja vakcine prošlog vikenda u velikom centru za vakcinaciju u Beogradu.\nTure za vakcinacije za Ruse koji žele da dobiju vakcine koje je odobrila Svetska zdravstvena organizacija, pojavile su se na tržištu sredinom septembra prema ruskom Udruženju turoperatera, navodi AP.\nIzvršna direktorka organizacije kaže da se cene kreću od 300 do 700 dolara zavisno od toga šta je uključeno.\nAP podseća da je ruska vakcina Sputnjik V bila hvaljena kao prva registrovana antikovid vakcina i pojavila se u avgustu 2020. i odobrena je u oko 70 zemalja uključujući u Srbiji. Međutim Svetska zdravstvena organizacija saopštila je da je proces razmatranja još u toku, kada su navedeni razlozi za odlaganje odobrenja vezani za pogone za proizvodnju.\nJuče je zvaničnik SZO rekao da su pravna pitanja koja koče razmatranje Sputnjika V pred rešavanjem što bi moglo ponovo da pokrene proces za davanje odobrenja za hitnu upotrebu te vakcine.\nMeđu drugim preprekama za odobrenje ruske vakcine su nedostatak potpunih naučnih informacija i inspekcija na proizvodnim lokacijama, rekla je pomoćnica generalnog direktora SZO Marianđela Simao.\nSputnjik V takođe čeka odobrenje u Evropskoj agenciji za lekove pre nego što mogu biti ukinuta ograničenja za putovanja za osobe vakcinisane tim preparatom.\nTo dugo čekanje frustriralo je mnoge Ruse tako da kada je SZO objavila u septembru još jedno odlaganje počeli su da gledaju na rešenja drugde.\n“Ljudi ne žele da čekaju, potrebna im je mogućnost da odu u Evropu iz različitih ličnih razloga”, rekla je portparolka turističke agencije Ruski Ekspres u Moskvi Ana Filatovska.\nSrbija, podseća AP, takođe pravoslavna i slovenska zemlja nudi Fajzer, Astrazeneka i kinesku Sinofarm vakcinu. Zbog tražnje ruske turističke agencije sada takođe nude ture za Hrvatsku gde turisti mogu da dobiju vakcinu Džonson i Džonson koja se daje u samo jednoj dozi, i za koju ne moraju da se vraćaju po drugu dozu.\n“Za Srbiju tražnja raste kao lavina. Izgleda kao da naša kompanija ovih dana samo prodaje ture za Srbiju”, rekla je Filatovska.\nSrbija je uvela mogućnost vakcinacije stranaca u avgustu kada je vakcinacija u zemlji usporila i dostigla oko 50 odsto odrasle populacije. Prema dosadašnjim podacima vlade Srbije gotovo 160.000 stranih državljana vakcinisano je u zemlji, ali nepoznato je koliko njih su Rusi.\nOd kada su ture za vakcinaciju postale tako popularne pre oko mesec dana dale su dobrodošao posao turoperaterima u Srbiji pogođenoj pandemijom i već slabom ekonomijom.\nVlasnik BTS Kompas turističke agencije u Beogradu Predrag Tešić rekao je da su bukirani dosta unapred. Rekao je da je počelo skromno na početku, ali da brojevi iz dana u dan lepo rastu.\nRekao je da njegova agencija sve organizuje od prevoza od aerodroma do smeštaja, prevoda i pomoći na mestima za vakcinaciju. Kada se vrate po drugu dozu za tri nedelje gostima se takođe nude ture nekih popularnih lokacija u Srbiji.


LSV: Svi akteri na političkoj sceni da pokažu odgovornost | Autonomija\nLSV: Svi akteri na političkoj sceni da pokažu odgovornost\nJako je lako „srbovati“ u Beogradu\nLiga socijaldemokrata Vojvodine (LSV) pozvala je danas sve aktere na političkoj sceni u Republici Srbiji da u narednim danima pokažu odgovornost i izbegnu da se na bilo koji način uključuju u referendumsku kampanju u Republici Srpskoj.\nU saopštenju te stranke se ocenjuje da se mnogo toga dogodilo i da je mnogo toga rečeno u poslednje vreme, što je usložilo odnose na području bivše Jugoslavije, uključujući odnose između Bosne i Hercegovine i Republike Srbije.\n„Balansirane poruke i poruke pomirenja od pojedinih zvaničnika Republike Srbije ne mogu puno pomoći ako parlamentarne stranke poput Demokratske stranke Srbije pozivaju na učešće na tom referendumu i koriste vrlo kompleksnu situaciju za svoje dnevnopolitičke potrebe“, navodi se u saopštenju LSV.\nTa stranka je poručila i da je jako lako „srbovati“ u Beogradu i da smo to već gledali.\nU saopštenju se ocenjuje da takvi potezi ne doprinose smirivanju ionako uzavrelih strasti i ne pomažu nikome, a najmanje građanima Republike Srpske.\nČetvrt veka od prvih demonstracija LSV\nPre 25 godina, od 18 do 23. septembra 1991. godine, Liga socijaldemokrata Vojvodine je održala prve antiratne demonstracije ispred Skupštine AP Vojvodine, sa šetnjom do Komande garnizona, nakon čega su privedeni Nenad Čanak i Vladimir Kranjčević, saopšteno je danas iz te stranke.\nLSV je podsetila da je to bilo vreme uzleta Slobodana Miloševića, nedugo nakon takozvane „jogurt revolucije“, kada nije bilo nimalo popularno biti autonomaš, biti protiv rata i nacionalističke histerije.\n„Međutim, ljudi koji su se godinu dana okupili oko programa 3A – antinacionalizam, antitotalitarizam i autonomija Vojvodine, osećali su to kao svoju dužnost“, navodi se u saopštenju.\nLSV je podsetila i da je tada upozoravala na svo zlo koje preti i koje se na žalost posle toga dogodilo i regionu, i Srbiji i Vojvodini u njoj.\nI tada i godinama koje su usledile, dodaje se, ligašice i ligaši su bili hapšeni i etiketirani na različite načine, ali nikada nisu odustali od svojih ciljeva.\n„Danas, kada se reč ‘rat’ ponovo koristi u javnom govoru, kada je situacija u regionu ponovo uzavrela, kada se na pojedinim naslovnim stranama ponovo širi nacionalna histerija i kada se okreću crne stranice u istoriji vojvođanske autonomije, Liga socijaldemokrata Vojvodine je puno veća, organizovanija, snažnija i parlamentarna na svim nivoima“, navodi se u saopštenju.\nLSV je istakla da ima 26 godina iskustva u borbi za mir, ravnopravnost, istinu i suočavanje sa prošlošću, borbi za evropski put Vojvodine i čitave Srbije. U saopštenju se dodaje i da LSV takođe ima 26 godina iskustva u borbi za najviši stepen autonomije Vojvodine – za zakonodavnu, izvršnu i sudsku vlast, izvorne prihode i sopstvenu imovinu garantovanu Ustavom.\n„I, sada ćemo se boriti još jače“, poručila je ta stranka.


Korporativno pravo i M&A - milosevic-law.rs\nNaš pristup omogućava nam da pružamo praktična, komercijalna rešenja u vezi sa transakcijama i privrednim, upravljačkim i regulatornim pitanjima. Zahvaljujući advokatima koji poseduju bogato znanje i iskustvo u aspektima koji se tiču korporativnog poslovanja i M&A, advokatska kancelarija Milošević u mogućnosti je da pruža savetodavne usluge u pogledu merdžera i akvizicija, privatnog vlasničkog kapitala, zajedničkih ulaganja, reorganizacije, upravljanja i regulatornih pitanja. Ovo znači da naši advokati imaju kapacitet da vaš biznis svojim savetima usmeravaju u odnosu na reputacione i pravne rizike tokom njegovog životnog ciklusa.\nNaša korporativna praksa je u potpunosti integrisana sa našim praksama u oblasti poreza, nekretnina, finansiranja, rešavanja sporova, intelektualne svojine i radnog prava. Multidisciplinarni tim naše kancelarije pruža vam sveobuhvatnu uslugu koja vam je potrebna, bilo u vezi sa transakcijama bilo u vezi sa svakodnevnim korporativnim zahtevima. Zahvaljujući ovakvom multidisciplinarnom timu advokata koji razumeju suštinu klijentovog poslovanja i istinski poznaju industrije u kojima klijenti posluju, u mogućnosti smo da pružamo savete koji su relevantni za potrebe klijentovog poslovanja, bez obzira na to da li je ono na lokalnom nivou ili prekogranično. Naši advokati klijentima ne deklamuju zakonske propise. Oni razumeju pritiske sa kojima se biznis klijenata suočava u sve strože regulisanom okruženju, i oslanjaju se na svoje iskusto kako bi im pružili najkvalitetniji, komercijalno relevantan savet. Nastupamo otvoreno i transparentno, pružamo podršku tokom celog toka saradnje, ali zauzimamo i robustan stav kada je to neophodno.


Foto: V. ILIĆ NEVEROVATNO, ALI ISTINITO: Četvrtina Srbije pod šumom, a drvnu građu kupuje od Nemaca\nIzvor: V. ILIĆ\nZVUČI neverovatno, ali je istinito - Srbija, čiju četvrtinu teritorije čine šume na oko dva miliona hektara, uvozi drvnu građu.\nPODACI iz Akcionog plana podrške drvnoj industriji Srbije pokazuju da samo 48 odsto balvana iz naše zemlje završi kod ovdašnjih proizvođača nameštaja, a većina se - u najboljem slučaju - izvozi kao rezana građa.\nPritom, nije malo ni to što Srbija godišnje od izvoza balvana prosečno zaradi oko 50 miliona evra, ali stručnjaci tvrde da bi proizvodnja nameštaja donela bar pet puta više novca - uz otvaranje najmanje 5.000 novih radnih mesta.\nBOGOLjUB Punišić iz Ivanjice veli da se u njegovoj firmi krovna čamova građa prodaje za 170 evra po kubiku. Cena bukve - parene, a nesušene - prve i druge klase se kreće oko 300 evra, dok je sušena za 70 evra skuplja. Kaže i da 90 odsto bukve završi na kineskom tržištu, a on nije direktan izvoznik, već posredstvom partnera godišnje plasira oko 3.000 kubika.\n14 okt 2019 @ 21:34


Opština Bar završila je uređenje dječjeg igrališta sa novim tekbol terenom na jednoj od najatraktivnijih lokacija, na šetalištu kralja Nikole | Opština Bar\nOpština Bar završila je uređenje dječjeg igrališta sa novim tekbol terenom na jednoj od najatraktivnijih lokacija, na šetalištu kralja Nikole. Na ovaj način ova prepoznatljiva lokacija dobila je potpuno novo ruho i ambijent za igru i rekreaciju za sve građane i turiste. Na igralištu su postavljeni tekbol stolovi, pa je otvaranje ovog igrališta u saradnji sa Tekbol savezom Crne Gore, obilježeno prvim tekbol treningom u Baru, na kojem je predstavljen ovaj u svijetu sve popularniji sport.\n“Time se potrđuje da grad Bar itekako ima značajne perspektive ne samo u dijelu promocije turizma, već i uvezivanju turističke ponude i rekreativnih aktivnosti za građane i turiste”\nTrener “Mornara” Andrija Delibašić, čiji igrači su demonstrirali ovu sportsku igru na novom terenu, pozvao je sve Barane ali i turiste da posjete ovaj teren i da se oprobaju u tekbol igri a da će neko od njihovih igrača uvijek biti na raspolaganju da ih uputi u pravila. On je porčio da se radi o veoma skupoj opremi i da vjeruje da će je oni koji je budu koristili i čuvati. Delibašić je objasnio da su tehnička potkovanost, snalažljivost i koncentracija glavni uslovi za savladavanje ove nove sportske vještine.


Prva reakcija Severne Koreje na Trampovo povlačenje - Sputnjik Srbija\n08:25 25.05.2018 (osveženo 08:31 25.05.2018) Preuzmite kraći link\nVlasti Severne Koreje saopštile su da je Pjongjang spreman da razgovara sa Sjedinjenim Američkim Državama. S druge strane, Bela kuća razmatra uvođenje novih sankcija Severnoj Koreji već početkom naredne sedmica, javlja „Volstrit džurnal“ pozivajući se na neimenovane izvore iz Vašingtona.\nKako se navodi i pisanju „Volstrit džurnala“, reč je o nekoliko desetina novih ograničavajućih mera zbog, kako je prethodno rekao i sam predsednik Donald Tramp, „poslednjih neprijateljskih izjava Severne Koreje“.\nTramp je tim povodom i otkazao samit na kom je trebalo da se sastane sa liderom Severne Koreje Kim Džong Unom.\nIstovremeno, vlasti Severne Koreje saopštile su da je uprkos tome Pjongjang spreman da razgovara sa Sjedinjenim Američkim Državama.\nSevernokorejska agencija KCNA navodi da je Kim učinio krajnje napore da do sastanka sa Trampom dođe.\nPjongjang ocenjuje i da Trampova odluka o otkazivanju sastanka, koji je trebalo da se održi 12. juna u Singapuru, nije u skladu sa „željama sveta“.\nsastanak, sankcije, Donald Tramp, Kim Džong Un, Severna Koreja, SAD


Vesti online / Vesti / Svet / Novi razdor u EU: Ko će izbaciti Britance napolje?\nEvropska komisija i evropski lideri su trenutno u klinču oko toga ko će pregovarati sa Britancima tokom procesa njihovog izlaska iz EU, piše Politiko.\nEvropska birokratija u klinču\nKako navodi list, lideri članica i njihovi ambasadori pokušavaju da blokiraju Evropsku komisiju u nastojanjima da oni preuzmu taj proces.\n"Dve strane se bore oko prava na postavljanje uslova u 'razvodu', kao i oko toga koja institucija ima tehničku ekspertizu i resurse da obavi posao kako treba", piše Politiko.\nZbrka u kojoj se našla Unija proizvela je još jedan unutrašnji sukob, a direktan razlog je famozni član 50 Lisabonskog sporazuma koji bi Britanci trebalo da po prvi put aktiviraju.\n"Nakon njega, na snagu stupa član 218.3, koji pokriva sam proces izlaza iz EU. Međutim, formulacije u tim članovima sporazuma su stvorile razdor između dve institucije, čija se sedišta bukvalno 'gledaju' u Briselu", piše Politiko.\n* Štrahe: Ili refoma EU ili Austrija odlazi\n* Junker Britancima u Briselu: A šta vi radite ovde? (VIDEO)\nJedan od ambasadora rekao je za list da član 50 ne navodi koje telo bi bilo pregovarač EU, ali da "jasno daje prednost Evropskom savetu". Kako dodaje taj diplomata, "vlade zemalja članica ne žele federalistu na čelu procesa", misleći na šefa EK, Žan-Klod Junkera.\nPravo ide u korist Evropske komisije\nSavet, koji čine šefovi vlada ili država članica, smatra da je 'razvod' poseban slučaj, koji zahteva nova, posebna pravila, dok iz Evropske komisije tvrde da to nije tako.\n"Mnogo snažniji pravni argumenti idu u prilog takvom tumačenju članova 50 i 218.3, prema kome samo Komisija može biti imenovana za pregovarača. Argumenti za drugačije tumačenje, koje je nezvanično iznela pravna služba Saveta, iako jesu za predstavljanje, suštinski nisu pravno ubedljivi", navodi se u dokumentu koji je Evropska komisija pripremila za evropski samit.\nKako dalje navodi Politiko, članovi Komisije su tražili od Junkera da odmah objavi da je EK spremna da vodi pregovore, kao odgovor na najavu Evropskog saveta da će pregovarački tim voditi Didije Zeuvs, belgijski diplomata i bivši šef kabineta Hermana van Rompeja.\nJedan od članova Komisije je pod uslovom anonimnosti rekao Politiku da "nacionalne vlade imaju razloga da budu zabrinuti zbog uloge Komisije", jer mandati institucija nekada nisu potpuno jasno razgraničeni. Takođe, on je rekao da već postoje tenzije između "eurokrata i nacionalnih vlada", koje su bile vidljive tokom pregovora o ranijim trgovinskim sporazumima.


evropa, politika, vesti, svet, francuska, fransoa oland\nLepi golovi, šanse, varnice i sudija Simović – Partizan i Zvezda podelili bodove u Humskoj! /video/Juče, 20:14\nJučeNajpopularniji fejkovi o izborima u Rusiji: Ko, gde i kako ih pravi?\nJučePeškiri se peru na poseban način, a najčešće se prave četiri greške – kako ih izbeći\nJučeZavršeni izbori za Dumu, Jedinstvena Rusija u ubedljivoj prednosti /video/\nJučeUgrožen svetski mir: Nova Jalta bi raspodelila interesne sfere među silama /video/\nJučeLegendarni bokser bi da postane predsednik: „Da, prihvatam!“\nJučeSrpski dečaci su šampioni Evrope!\nJučePrognoze nisu dobre: Kako ćemo bez šećera i kafe?\nJuče„Razvalili nas kao bugarsku skupštinu“ — izreka koja danas ima puno značenje u Sofiji\nJučePreminula Marina Tucaković\nJučeSrušio se američki vojni avion\nJučeSlovenci besni na Poljake: „Montaža snimka? Sramota!“ /foto/\nJučeBlumberg: U Rusiji rekordan rast berze\nJučeNa ivici budućnosti I Sputnjik intervju\nJučeProroković: Ono što sam video na izborima u Rusiji i ono što pišu na društvenim mrežama – dva sveta\nJučeVreme sutra: Svežije, mestimično s kišom\nJučeMisterija stara 11.000 godina: Čudna stena prkosi gravitaciji\nJučeLepi golovi, šanse, varnice i sudija Simović – Partizan i Zvezda podelili bodove u Humskoj! /video/\nJučeNa pragu velike krize: Kako je došlo do globalne nestašice robe\nJučeTrideset godina od velike ideje u Crnoj Gori: Šta je ostalo od „ekološke države“


Krkobabić: Lično ću inicirati zakon o selu\nBeta 23. decembra 2020. 13:25\n„Iniciraćemo izmene i dopune zakona o teritorijalnoj organizaciji Republike Srbije i to u delu teritorijalnih jedinica – gradova, opšina i naseljeneh mesta. Ta naseljena mesta kojih ima 4700 su u stvari sela, a o njima nema ni slova u zakonu“, rekao je Krkobabić, saopštilo je Ministarstvo.\n„Domaćine Srbije moramo da dovedemo u poziciju da mogu da odlučuju, da budu bitni, da se dogovaraju, da planiraju, da odlučuju“, istakao je Krkobabić.\n„Srbija ima 145 opština, a za razliku od naših suseda Hrvatske i Slovenije, po tom pitanju smo ostali zarobljeni u vremenu. Danas Hrvatska ima 429 opština, Slovenija ima više od 210 opština, a daleko su teritorijalno manje od Srbije“, rekao je ministar, ističući da „nije poenta samo u pojmu opštine, nego šta ta pojam nosi“.\n„To su ključne stavri koje ću lično da iniciram i kojima će se Ministarstvo za brigu o selu baviti“, poručio je Krkobabić.


Azilanti iz Srbije problem i u Danskoj\nDesničarska Danska narodna partija (DF) zatražila je od nadležnih organa privremeni prekid davanja azila strancima u toj zemlji, zbog problema nastalih zbog velikog broja podnosilaca zahteva za azil romske nacionalnosti iz Srbije.\n"Naš azilantski sistem je pod toliko velikim pritiskom da bi Danska trebalo da dobije pauzu", navodi se u saopštenju i precizira da se u ovoj godini očekuje do 6.000 zahteva za azil iz raznih zemalja.\nPrema jednom izveštaju policije, najviše ih je iz Somalije, Sirije i Avganistana, ali ih je poslednjih meseci najviše iz Srbije, a zahteve uglavnom podnose romske porodice sa velikim brojem članova.\nOd početka godine iz Srbije je stiglo 348 osoba koje su zatražile azil. U saopštenju DF-a se navodi da je, i pored toga što svi zahtevi bivaju odbijeni, vraćanje podnosilaca zahteva u Srbiju komplikovano jer mnogi traže odobravanje boravka iz humanitarnih razloga, što im omogućava dodatnih šest meseci u Danskoj.\n"Jasno je da oni vrlo dobro znaju da ne mogu da dobiju azil u Danskoj, ali ipak dolaze kako bi stekli neku korist. Mi to, jednostavno, ne prihvatamo i tražimo privremeni prekid davanja azila (za sve)", navodi se u saopštenju DF-a.